
budskab 


Præsident  HAROLD  B.  LEE 

Vi  beder  alle  kirkens  medlemmer  i  alle  lande  om  at 
være  standhaftige  og  sige,  som  de  britiske  hellige 
synger: 

„Guds  værk  er  også  det  værk,  vi  arbejder  for.  Vi  må 
ikke  undlade  at  arbejde  med  al  vor  styrke  og  af  vort 
ganske  hjerte;  når  han  er  med  os,  har  vi  intet  at  frygte, 
her  vil  vi  leve,  og  her  vil  vi  tjene  Herren." 

Til  alle  trofaste  hellige  og  til  alle  vore  venner,  som  er 
oprigtige  i  deres  hjerte,  siger  vi: 

Hold  jeres  familiebønner,  sørg  for,  at  de  bånd,  der  bin- 
der jert  hjem  sammen,  er  stærke,  og  lad  disse  være 
gjort  af  kærlighed. 

Og  I,  som  er  præstedømmets  vægtere,  glem  ikke  et 

sekund  jeres  hellige  pligt  bestandig  at  våge  over 

menigheden,  at  være  hos  medlemmerne  og  styrke 
dem."  (L.  &  P.  20:53). 

I  ledere,  sørg  for,  at  alle  de  programmer,  der  er  sendt 
os  fra  Himmelen  for  at  dæmme  op  mod  den  flodbølge 
af  ondskab,  der  strømmer  ind  over  jorden,  i  fuld  ud- 
strækning bliver  ført  ud  i  livet. 

Ledere,  let  jeres  byrder,  ved  at  sætte  andre  i  arbejde, 
således  at  alle  kan  nyde  godt  deraf. 

Og  fremfor  alt,  undervis  i  Jesu  Kristi  evangelium  med 
kraft  og  myndighed  og  bliv  ved  med  at  bære  vidnes- 
byrd om  vor  Herre  og  Mester,  Jesu  Kristi  guddomme- 
lige mission. 

Og  for  jer  vore  venner,  som  er  oprigtige  af  hjertet,  og 
som  ærligt  søger  efter  sandheden,  for  jer  bærer  vi  vort 
højtidelige  vidnesbyrd,  om  at  „...hele  menneskeheden, 
gennem  Kristi  forsoning,  kan  blive  frelst  ved  at  adlyde 
evangeliets  love  og  forordninger,"  (3.  trosartikel),  så- 
dan som  det  administreres  af  de  Guds  tjenere,  som  har 
myndighed  dertil,  og  som  holder  nøglerne  til  frelse  for 
både  levende  og  døde. 

Store  mænds  liv 

Der  findes  mange  definitioner  på  storhed.  Alt  for 
ofte  bruger  verden  berømmelsens,  rigdommens, 
magtens,  ja  selv  popularitetens  målestok.  Men 
virkelig  storhed  kommerfra sjælen  og  måles  bedst 
udfra  de  liv,  som  den  berører.  En  stor  mand  er 
ufordærvet,  offervillig,  selvbehersket  og  han  hel- 
liger sit  liv  til  Gud  og  sandhedens  sag.  Store 
mænd  søger  ikke  ære;  æren  søger  dem. 
I  denne  måned  har  vi  helliget  en  stor  del  af  spalte- 
pladsen til  biografier  af  tre  store  mænd  —  Harold 
B.  Lee,  N.  Eldon  Tanner  og  Marion  G.  Romney  — 
Jesu  Kristi  Kirke  af  Sidste  Dages  Helliges  Første 
Præsidentskab.  Forfatterne  til  disse  artikler  er 
også  selv  generalautoriteter  —  mænd,  som  har 
haft  et  nært  åndeligt  samarbejde  med  dem,  de 
skriver  om. 

Der  findes  interessante  paralleller  mellem  præsi- 
dent Lees,  præsident  Tanners  og  præsident  Rom- 
neys  liv.  De  er  alle  tre  kommet  fra  mindre  velstil- 
lede hjem.  De  ved,  hvad  det  vil  sige  at  være  fat- 
tige, at  kæmpe  for  at  forsørge  en  familie.  De  har 
arbejdet  hårdt,  har  stolet  på  Herren  og  tjent  ham. 
De  ligner  hinanden  deri,  at  de  har  levet  for  at  tjene 
.andre.  Resultatet  er,  at  skønt  ingen  af  dem  har 
søgt  efter  ære,  har  æren  alligevel  søgt  dem. 
Den  kendsgerning,  at  de  stammer  fra  pionérfami- 
lier,  bør  man  sikkert  ikke  lægge  alt  for  stor  vægt 
på.  Der  findes  første  generations  sidste  dages 
hellige,  som  har  usædvanlig  stor  åndelig  styrke 
og  indsigt,  og  der  findes  medlemmer,  hvis  for- 
fædre var  gode  og  stærke  pionerer,  men  som  ikke 
desto  mindre  er  faret  vild.  Den  virkelige  forskel 
synes  at  ligge  i  det  enkelte  menneske  og  i,  om  det 
er  villigt  til  at  blive  lutret  af  Gud  og  til  at  lade  hans 
hånd  lede  sig. 

Vi  er  sikre  på,  at  I  vil  få  glæde  af  at  læse  om  de 
tre  mænds  liv,  de  mænd,  som  Herren  har  opfo- 
stret med  henblik  på  netop  denne  tid.  De  er  Guds 
profeter,  og  vi  opretholder  dem  som  sådan. 

Præsident 
Harold  B.  Lee 


En  anerkendelse 


Af  ældste  GORDON  B.  HINCKLEY 
fra  De  tolvs  Råd 


Harold  B.  Lee,  da  han  var  3V2  år. 


Historien  om  Harold  B.  Lee,  kirkens  præsident, 
kan  fortælles  i  nogle  få  linier:  Han  er  født  den 
28  marts  1899  i  Clifton,  Idaho,  som  søn  af  Samuel 
Marion  og  Louisa  Emeline  Bingham  Lee,  der  ialt 
havde  seks  børn.  Han  fik  sin  uddannelse  i  den 
lokale  skole;  Oneida  Academiet  i  Preston,  ikke 
langt  derfra,  og  Albion  State  Normal  School  (sva- 
rer til  et  seminarium)  i  Albion,  Idaho,  senere  kom 
han  til  University  of  Utah.  Han  begyndte  sin  kar- 
riere som  lærer  allerede  som  17-årig,  blev  skolein- 
spektør som  18-årig  og  inspektør  for  to  forskellige 
skoler  i  Salt  Lake  County,  Utah.  Han  giftede  sig 
med  Fern  Lucinda  Tanner  den  14.  november  1923. 
Denne  døde  den  24.  september  1962.  Han  giftede 
sig  så  med  Freda  Joan  Jensen  den  17.  juni  1963. 
Harold  B.  Lee  var  leder  for  Foundation  Press,  Inc., 
1928 — 33,  arbejdede  som  Salt  Lake  kommissio- 
nær 1933 — 37,  hvorefter  han  blev  valgt  til  leder 
for  kirkens  velfærdsprogram.  Han  blev  udnævnt 
til  medlem  af  De  tolvs  Råd  den  6.  april  1941,  blev 
præsident  for  De  tolvs  Råd  og  1.  rådgiver  i  Det 
første  Præsidentskab  den  23.  januar  1970,  og  ordi- 
neret og  kaldet  til  at  være  kirkens  præsident  7.  juli 
1972. 

Ja,  sådan  formede  de  enkelte  afsnit  sig  af  hans  liv. 
Men  der  kan  fortælles  meget  mere. 
Sammenlignet  med  de  fleste  andre  byer  og  lands- 
byer er  Clifton  meget  lille,  og  så  ligger  den  langt 
fra  alfarvej.  Men  som  årene  går,  vil  den  blive  kendt 
som  kirkens  elvte  præsidents  fødested. 
Præsident  Lees  far,  Samuel  Marion,  kom  til  Clif- 
ton fra  en  anden  landsby,  Panaca,  som  ligger  i  det 
sydlige  Nevada.  Samuels  mor  (og  præsident  Lees 
bedstemor)  døde,  da  Samuel  kun  var  otte  dage 
gammel,  og  drengen,  der  var  født  for  tidligt,  var 
så  lille,  at  man  kunne  føre  en  fingerring  over  hans 
hånd  op  over  armen.  Han  måtte  mades  med  en 
øjenpipette.  Hans  mors  søster  boede  i  Clifton,  og 
da  Samuel  var  atten  år,  flyttede  han  nordpå  til 
hendes  familie. 

Det  var  der,  han  mødte  den  mørkhårede  og  mør- 
køjede Louisa  Bingham.  De  blev  gift  i  LoganTemp- 
let.  Det  hjem,  de  stiftede,  og  hvor  de  opdrog 
deres  seks  børn,  lå  omkring  fem  kilometer  nord 
for  landsbyen,  og  man  kunne  kun  komme  dertil  ad 
en  markvej,  som  var  støvet  om  sommeren,  dæk- 
ket af  sne  om  vinteren,  og  godt  tilsølet  og  mudret 
forår  og  efterår.  Det  nærmeste  hospital  lå  langt 
borte,  og  der  var  næsten  lige  så  langt  til  den 
nærmeste  læge.  „Tante  Susan"  Henderson  vir- 
kede som  den  lokale  jordmoder. 

Her  voksede  den  barfodede  og  overall-klædte 
Harold  op  sammen  med  landsbyens  drenge.  De 
svømmede  i  Dudleys  dam,  men  ikke  om  sønda- 
gen. Faderen  sad  i  biskoprådet,  moderen  i  UKGUF 
—  og  søndagen  var  hellig.  Det  var  i  en  lignende 
lille  dam,  den,  der  tilhørte  Bysbees  gård,  at  Harold 
B.  Lee  blev  døbt. 

Det  var  meget  småt  med  pengene  på  den  tid.  Går- 
den producerede  godt,  men  priserne  for  korn  og 
kartofler  var  ikke  ret  høje.  Faderen  forøgede  fami- 
liens indkomst  ved  at  påtage  sig  alt  muligt  arbejde 
for  andre,  han  savede  brænde,  gravede  brønde 
og  byggede  kunstvandingskanaler.  Men  børnene 
i  familien  Lee  vidste  ikke,  at  de  var  fattige.  Hjem- 
met og  kirken  gav  dem  masser  af  muligheder  for 
fornøjelser.  Familiens  stolthed  var  et  klaver.  En 
skotsk  dame,  som  var  hurtig  til  at  standse  folk, 
hvis  de  spillede  en  forkert  tone,  lærte  Harold  at 
spille  klaver. 

Han  havde  meget  nemt  ved  at  lære  at  spille.  Og 
det  er  ganske  interessant  at  se,  hvordan  denne 
kærlighed  til  musikken,  som  blev  opelsket  i  hans 
tidlige  barndom,  senere  fandt  udtryk,  da  han  var 
formand  for  kirkens  musikkomité. 
I  en  lille  pony-trukket  vogn,  som  normalt  førtes  af 
moderen,  kørte  børnene  de  tre  kilometer  til  og  fra 

Præsident  Lee  ses  (nedenfor)  som  5-årig;  (til  venstre) 
som  19-årig  skoleinspektør  for  Oxford  skolen  i 
Idaho;  og  (på  modsatte  side  øverst)  sammen  med 
sin  diskussionspartner,  Sparrel  Huff  (til  venstre)  med 
hvem  han  gik  på  Oneida  Stake  Academy  (1915-1916). 


skole.  Den  gav  ikke  megen  læ,  når  januarblæsten 
kom  strygende  ned  nordfra,  og  vejen  var  næsten 
ufremkommelig,  fordi  vognen  sank  så  dybt  ned  i 
mudderet.  Men  sådan  var  livet  nu  engang  i  Clif- 
ton.  Som  præsident  Lee  engang  sagde:  „Vi  havde 
alt  det,  man  ikke  kan  købe  for  penge." 
Efterhånden  som  drengene  havde  overstået  klas- 
serne i  den  lokale  skole,  drog  de  hjemmefra  for  at 
gå  på  Oneida  Academy,  en  af  kirkens  realskoler, 
som  lå  omkring  20  km.  derfra.  Harold  var  13  år,  da 
han  foretog  springet  til  denne  skole,  og  det  var 
her  han  for  første  gang  mødte  Ezra  Taft  Benson. 
Derefter  kom  han  til  Albion  State  seminariet,  som 
lå  på  den  anden  side  af  Idaho.  Herfra  fik  Harold  B. 
Lee  som  syttenårig  sit  lærereksamensbevis.  Det 
var  en  stor  dag  for  ham  og  hans  forældre.  Distrik- 
tets uddannelseskomité  tilbød  ham  et  job  som 
lærer  i  Silver  Star  skolen,  der  var  så  lille,  at  man 
kun  havde  et  klasseværelse.  Skolen  lå  mellem 
Dayton  og  Weston,  ikke  så  langt  fra  Clifton.  Han 
tilbagelagde  de  16  km.  på  hesteryg  hver  weekend. 
Dette  var  et  springbræt  til  andre  jobs  med  større 
muligheder  og  større  ansvar.  Året  efter  udnævnte 
komitéen  ham  til  skole-inspektør  ved  Oxford 
School,  der  med  sine  fire  klasseværelser  var  no- 
get større.  Dette  var  sandelig  en  udfordring  for  en 

attenårig  ung  mand.  Han  tilbagelagde  hver  dag  de 
seks  km.  på  hesteryg  uanset  vejret.  Han  deltog 
ivrigt  i  alt,  hvad  der  foregik  i  det  lille  samfund  i  sin 
fritid,  og  gjorde  rigt  brug  af  sit  musikalske  talent, 
og  sin  atletiske  dygtighed  anvendte  han  til  at  spille 
basketball.  Det  var  på  den  tid,  medens  Harolds  far 
var  biskop,  at  han  først  lærte  kirkens  velfærdspro- 
gram  at  kende,  hvilket  senere  skulle  blive  så  vel- 
kendt for  ham.  Ligesom  det  er  tilfældet  i  dag,  var 
biskoppen  dengang  ansvarlig  for  dem,  der  led 
nød.  Biskop  Lee  havde  sit  eget  magasin,  og  varer- 
ne deri  stammede  fra  hans  eget  spisekammer. 
Familien  så  ham  nogle  gange  tage  afsted  om  nat- 
ten med  en  sæk  mel,  ingen  vidste,  hvor  han  tog 
hen  med  den,  for  at  de  mennesker,  der  havde  be- 


troet ham  deres  nød,  ikke  skulle  føle,  at  de  blev 
byens  samtaleemne. 

Og  dengang  som  nu  var  det  også  biskoppens  ret 
og  pligt  at  anbefale  unge  mænd  til  mission.  Harold 
var  nu  21  år  gammel  og  havde  været  lærer  i  fire 
år.  Han  blev  kaldet  af  præsident  Heber  J.  Grant  til 
at  tjene  i  de  vestlige  staters  mission. 
I  kartotekerne  i  kirkens  afdeling  for  missionsar- 
bejde står  der  i  en  rapport  til  Det  første  Præsi- 
dentékab  om  ældste  Lee.  Rapporten  er  dateret 
den  30.  december  1922  og  underskrevet  af  præsi- 
dent John  M.  Knight.  Den  angiver  den  periode,  han 
arbejdede,  fra  den  11.  november  1920  til  den 
18.  december  1922.  Der  står  endvidere:  Kvalifica- 
tioner  —  Som  taler:  virkelig  udmærket.  Han  er 
omtalt  som  værende:  meget  energisk  og  har  en 
god  indflydelse  på  andre.  Der  står  endvidere: 
Ældste  Lee  præsiderede  over  Denver  konferen- 
cen i  perioden  fra  den  8.  august  1921  til  den  18.  de- 
cember 1922  og  udmærkede  sig  meget  derved. 
På  samme  tid  i  samme  mission  var  der  en  ung 
pige  fra  Salt  Lake  City,  Fern  Lucinda  Tanner.  Hun 
blev  af  sine  kammerater  og  kolleger  anset  for  at 
være  intelligent,  smuk  og  usædvanlig  skriftlærd. 
Da  ældste  Lee  blev  afløst,  tilbragte  han  kun  kort 
tid  i  Clifton.  Han  tog  i  stedet  til  Salt  Lake  City  for 

En  tegning  af  præsident  Lee  som  missionær  i  de 
vestlige  stater,  1921. 

at  finde  den  pige,  som  han  havde  beundret  på  af- 
stand under  sin  mission,  og  tilbyde  hende  sin  op- 
vartning. De  blev  gift  i  Salt  Lake  Templet  cirka 
elleve  måneder  senere. 

I  deres  ægteskab  fik  de  to  kønne  døtre,  Helen  og 
Maurine.  Familien  Lee's  hjem  var  samlingssted 
for  de  unge  på  egnen.  Søster  Lees  blide  væsen 
og  fremragende  evne  til  lynhurtigt  at  klare  enhver 
situation  blev  beundret  af  alle,  der  kendte  hende. 
Ved  en  bestemt  lejlighed  fik  hun  to  fremstående 
mænd,  som  kritiserede  en  af  deres  bekendte,  til 
at  tie  beskæmmet.  Hun  sagde  blot:  „I  jeres  be- 
stræbelser på  at  være  retfærdig,  glem  så  ikke  at 
I  også  bør  være  venlige." 


Maurine,  Mrs.  Ernest  J.  Wilkins,  døde  i  1966,  me- 
dens hendes  far  var  på  Hawaii  i  et  kirkeærinde. 
Helen,  Mrs.  Brent  L.  Goates,  har  været  hjælpe- 
foreningspræsidentinde  i  grenen,  hun  nærmest 
lever  og  ånder  for  denne  organisation,  hvor  hun 
som  lærer  kan  være  noget  mere  for  sine  mindre 
børn. 

De  karakteregenskaber,  der  gjorde  Harold  B.  Lee 
til  inspektør  for  to  skoler,  allerede  da  han  var 
atten,  kom  ham  senere  til  nytte.  Medens  han  læste 
videre  ved  University  of  Utah,  blev  han  udnævnt 
til  førstelærer,  først  ved  Whittier  skolen  og  siden 
ved  Woodrow  Wilson  skolen  i  Salt  Lake  County. 
I  sine  ferier  tegnede  han  blandt  andet  medlemmer 
til  bogklubber,  og  i  1928  blev  han  af  Foundation 
Press,  Inc.  udnævnt  til  leder  for  intermountain- 
staterne.  (Det  vil  sige  staterne,  der  ligger  ved 
Rocky  Mountains,  Utah,  Idaho,  Wyoming  osv.)  Da 
en  af  Salt  Lake  City  kommissionærerne  døde  i 
1932,  blev  Harold  B.  Lee  medlem  af  bykommis- 
sionen,  og  genvalgt  det  følgende  år. 

Øverste  foto: 

Pionérstavens  sportshal,  som  blev  bygget  under 
præsident  Lees  ledelse  i  1933,  og  som  i  1954  fik 
navneforandring  til  Harold  B.  Lee-hallen. 
Nederst: 

Familien  Lee  i  1941  -  Søster  Fem  Lee,  Helen  (Goa- 
tes), Maurine  (Wilkins),  ældste  Lee  af  De  tolvs  Råd. 

Efter  Harold  B.  Lee  var  blevet  gift,  boede  han  i 
Pionérstaven,  hvor  han  havde  den  ene  stilling  in- 
denfor kirken  efter  den  anden.  I  1929  blev  han 
kaldet  til  rådgiver  i  stavspræsidentskabet.  Han 
var  da  31  år  gammel,  den  yngste  stavspræsident  i 
kirken. 

Depressionen  skyllede  ind  over  verden,  aktierne 
faldt  og  faldt,  det  var  umuligt  at  låne  penge  nogen 
steder.  Bankerne  lukkede  og  millioner  af  opspa- 
rede dollars  gik  tabt.  Arbejdsløsheden  steg  kata- 
strofalt. Mange  mennesker  begik  selvmord,  da  de 
så  deres  livsværk  udslettet.  Der  fandtes  offentlige 
køkkener,  hvor  man  kunne  stille  sig  i  kø  for  gratis 
at  få  udleveret  en  smule  suppe.  Brødkøerne  var 
uendelig  lange.  Overalt  var  der  mismod,  håbløs- 
hed og  ulykke.  I  Pionérstaven  var  halvdelen  af 
medlemmerne  nu  arbejdsløse. 
Her  blev  den  unge  stavspræsident  udsat  for  en 
fantastisk  krævende  udfordring.  Han  spekulerede 
som  en  gal,  han  græd  og  bad,  da  han  så  mænd, 
som  engang  havde  været  stolte  og  glade  for  de- 


res arbejde,  og  som  før  havde  klaret  sig  fint,  nå  et 
punkt,  hvor  de  ikke  længere  kunne  sørge  for  deres 
familier.  Så  kom  inspirationen  til  at  starte  et  for- 
rådshus,  hvor  man  kunne  samle  mad  og  andre 
varer,  og  hvorfra  disse  ting  kunne  fordeles  til  de 
nødlidende.  Der  blev  påbegyndt  projekter,  ikke 
blot  for  at  gøre  samfundet  bedre,  men  i  endnu 
højere  grad  for  at  give  folk  mulighed  for  at  arbejde 
for  det,  som  de  modtog.  En  gammel  forretnings- 
bygning  blev  revet  ned,  og  byggematerialerne 
blev  brugt  til  at  rejse  en  sportshal,  som  skulle 


Øverst: 

Bror  Lee  i  1938  som  leder  af  kirkens  velfærdskomité 
sammen  med  komitéens  rådgivere  —  ældsterne  Albert 
E.  Bowen,  Melvin  J.  Ballard  og  John  A.  Widtsoe  og 
endelig  bror  Henry  D.  Moyle  (bagest). 
I  midten: 

Kirkens  velfærdskomité  i  1937  —  ældste  Melvin  J. 
Ballard,  Robert  L.  Judd,  Henry  D.  Moyle,  William 
D.  Ryberg,  Harold  B.  Lee,  Theodore  DeBry,  Campbell 
M.  Brown,  Stringham  A.  Stevens,  biskop  Marvin 
O.  Ashton,  Kate  Barker. 
Nederst: 

Præsident  Heber  J.  Grant  ses  her  sammen  med  præ- 
sident Lee,  der  på  det  tidspunkt  var  præsident  for 
Pionérstaven,  da  man  afholdt  far  og  søn  aktivitet  i 
1934. 

kunne  bruges  som  samlingssted  for  de  omkring- 
boende. 

I  andre  stave  arbejdede  man  med  lignende  pro- 
jekter, og  i  april  1936  blev  alle  projekter  koordi- 
nerede i,  hvad  præsident  Heber  J.  Grant  kaldte, 
kirkens  sikkerhedsprogram;  nu  er  det  kendt  som 
kirkens  velfærdsprogram. 

Den  unge  leder  for  Pionérstaven,  Harold  B.  Lee, 
blev  kaldet  til  at  lede  denne  organisation,  dette 
nylig  søsatte  fartøj  gennem  denne  fordærvelige 
tid  og  prøvelsernes  stormvejr.  Problemerne  var 
enorme.  Det  var  vanskeligt  nok  at  få  samlet  jord 
nok  til  at  producere  fødevarer  og  til  at  bygge 
arbejds-  og  lagerlokaler  på.  Men  det  var  endnu 
værre  at  klare  den  kritiske  indstilling,  som  folk 
havde  overfor  det,  som  kirken  var  i  færd  med  at 
gøre.  Folk  følte,  at  velfærd  måtte  komme  ind  under 
regeringens  domæne. 

Gennem  bøn  og  fast  overbevisning,  gennem  sved 
og  tårer,  og  med  hans  velsignelse,  som  Harold  B. 
Lee  vidste,  var  profet,  lykkedes  det  ham  under 
sine  mange  rejser  rundt  i  Zions  mange  stave  at  få 
programmet  til  at  vokse. 

Vore  dages  velfærdsprogram  råder  over  enorme 
hjælpekilder,  snesevis  af  produktive  gårde,  kon- 
servesfabrikker, kornsiloer  og  møller  samt  mange 
andre  ting,  som  ligger  spredt  ud  over  det  meste  af 
Amerika  —  disse  ting  er  det  imponerende  ekko  af 
disse  tidlige  bestræbelser.  Medens  regeringernes 
velfærdsprogram  konstant  angribes  og  kritiseres, 


så  er  kirkens  program  ved  at  blive  anerkendt  over 
hele  verden.  Skatteyderne  er  blevet  sparet  for 
millioner  af  dollars  på  grund  af  den  byrde,  som 
kirken  påtager  sig.  Der  er  blevet  fundet  fornuftig 
beskæftigelse  til  tusinder  af  mænd  og  kvinder, 
deriblandt  mange  handicappede,  som  på  denne 
måde  får  lejlighed  til  at  tjene  til  det,  som  de  har 
brug  for.  De,  som  har  modtaget  hjælp  gennem 
dette  program,  er  sluppet  for  den  forbandelse,  det 
er,  at  gå  ledig  og  få  arbejdsløshedsunderstøttelse. 
De  har  stadig  deres  værdighed  og  selvrespekt  i 
behold.  Og  de  mange,  mange  mænd  og  kvinder, 
som  ikke  direkte  har  modtaget  hjælp,  men  som 
har  taget  del  i  dyrkningen  og  forarbejdningen  af 
fødevarerne  og  i  alt  andet  arbejde,  kan  bære  vid- 
nesbyrd om  den  glæde,  som  de  har  fundet  ved 
uselvisk  at  tjene  andre. 
Ingen,  der  har  været  vidner  til  dette  programs 

Ældste  Lee  sammen  med  George  Albert  Smith  1945 

enorme  udstrækning  og  dets  vidtrækkende  kon- 
sekvenser, kan  med  nogen  rimelighed  betvivle,  at 
det  er  åbenbaringens  ånd,  der  har  startet  det  hele, 
og  som  stadig  leder  programmets  vækst.  Præsi- 
dent Lee,  som  var  den  første  leder  af  programmet 
og  som  længe  var  formand  for  kirkens  velfærds- 
komité,  må  sandelig  roses  for  at  have  været  meget 
inspireret.  I  sin  beskedenhed  ville  han  sikkert  be- 
nægte, at  han  fortjener  nogen  ros,  og  det  er  da 
også  rigtigt,  at  al  æren  herfor  må  gives  Herren. 
Herren  har  ophøjet  sin  tjener,  idet  han  har  set 
hans  pligtopfyldenhed  og  hans  tro. 
Det  er  interessant  at  bemærke,  at  præsident  Lees 
2.  rådgiver,  præsident  Marion  G.  Romney,  arbej- 
dede nært  sammen  med  ham  dengang,  og  at  han 
senere  fulgte  ham  i  bedene  som  leder  for  pro- 
grammet. De  to  mænd  mødtes  for  første  gang  år 
tidligere  rent  tilfældigt.  De  var  begge  i  overalls 
den  dag,  i  gang  med  hårdt  manuelt  arbejde.  De 
har  siden  arbejdet  sammen  på  meget  konstruktiv 
vis. 

Når  man  ser  en  trediedel  århundrede  tilbage,  så 
kan  man  se,  at  det  var  Herrens  hånd,  der  forbe- 
redte sin  tjener  til  at  bære  den  ansvarsfulde  kap- 
pe, som  for  nylig  er  blevet  lagt  på  hans  skuldre. 
Han  blev  prøvet  i  de  svære  dage,  hvor  pionerpro- 
grammet var  i  sin  vorden,  kaldet  til  apostel  af 
præsident  Heber  J.  Grant  og  opretholdt  som  med- 
lem af  De  tolvs  Råd  den  6.  april  1941 . 
Ved  den  lejlighed  skrev  ældste  John  A.  Widsoe 
([1872 — 1952],  født  i  Norge,  ordineret  til  apostel 
den  17.  marts  1921),  i  en  leder  om  sin  nye  kollega: 
„Han  er  opfyldt  af  tro  på  Herren;  har  overordent- 
lig stor  kærlighed  til  sine  medmennesker,  er  loyal 
overfor  kirken  og  staten;  og  glemmer  sig  selv  i 
sin  iver  for  evangeliets  sag;  han  er  intelligent, 
energisk  og  initiativrig,  han  har  store  evner  for  at 


lære  andre  om  Guds  ord  og  vilje.  Herren,  som  han 
vender  sig  til,  når  han  har  brug  for  hjælp,  vil  gøre 
ham  til  et  stærkt  redskab,  hvorved  frelsens  evige 
plan  til  menneskenes  forløsning  vil  skride  frem... 
Han  vil  modtage  større  styrke  end  han  nogensinde 
tidligere  har  kendt,  for  folkets  bønner  vil  opstige 
til  Herren  for  ham."  (Improvement  Era,  maj  1941, 
side  288). 

Dette  er  sandelig  anerkendende  ord,  og  de  skulle 
jo  også  vise  sig  at  være  profetiske. 
Beretningen  om  hans  liv  gennem  de  sidste  enog- 
tredive år  er  en  beretning  om  troskab  overfor  det 
hellige  apostelkald,  nemlig  kaldelsen  om  at  være: 
„Et  særligt  vidne  om  Kristus  for  hele  verden." 
For  at  opfylde  dette  sit  kald  har  han  rejst  rundt  i 
store  dele  af  verden,  som  Det  første  Præsident- 
skab har  budt  ham,  og  han  har  løftet  sin  stemme 
med  veltalenhed  og  båret  vidnesbyrd  om  menne- 
skehedens Frelsers  guddommelighed. 
Præsident  Lee  har  ofte  citeret  Pauli  ord  til  korin- 
terne: „Eller  hvis  en  basun  giver  utydelig  lyd, 
hvem  vil  så  gøre  sig  rede  til  kamp?"  (1.  Kor.  14:8). 
Der  har  aldrig  været  noget  uklart  ved  Harold  B. 
Lees  budskab,  og  med  den  sikkerhed,  der  kom- 
mer af  en  fast  overbevisning,  har  han  båret  sit 
vidnesbyrd  for  høje  og  lave  på  denne  jord,  og 
hans  vidnesbyrd  er  blevet  oversat  til  næsten  et 
dusin  sprog.  Han  har  aldrig  været  bange  for  at  på- 
tage sig  sit  ansvar  som  en  Guds  tjener,  når  han 
skulle  bære  vidnesbyrd  om  sandheden.  Han  har 
tilskyndet  missionærer  til  at  arbejde  endnu  mere 
ivrigt,  han  har  fået  kirkens  medlemmer  til  at  træffe 
en  fast  beslutning  om  at  efterleve  evangeliet,  han 
har  fået  det  til  at  stikke  i  hjertet  (Ap.  Gem.  2:37) 
på  undersøgere  med  sine  ord,  når  han  har  båret 
sit  vidnesbyrd.  Han  har  aldrig  taget  hensyn  til  sig 
selv,  men  har  overholdt  sit  strenge  tidsskema, 
selv  om  det  harværetpå  bekostning  af  sit  helbred. 
De,  der  står  ham  nær,  ved,  at  han  i  lange  perioder 
på  flere  måneder  kun  har  haft  øjeblikke,  hvor  han 
ikke  har  haft  smerter.  Heldigvis  er  han  blevet  hel- 
bredt, og  nu,  hvor  han  er  73,  og  har  så  mange  op- 
slidende pligter,  er  han  sund  og  rask,  men  hans 
kendskab  til  sygdom  har  gjort,  at  han  er  forståen- 
de overfor  andre  menneskers  lidelser.  Han  har 
rejst  vidt  og  bredt  for  at  opmuntre  og  velsigne  de 
hellige.  Der  findes  dem,  der  i  forskellige  lande 
med  taknemmelighed  kan  bære  deres  vidnesbyrd 
om  den  mirakuløse  præstedømmets  magt,  som 
denne  Herrens  tjener  har  udøvet. 
Han  har  også  stor  forståelse  for  den  ensomhed, 

Præsident  Joseph  Fielding  Smith  og  præsident  Lee. 


Præsident  Lee  og  søster  Freda  Joan  Lee  i  deres  hjem. 


den  frygt  og  de  udfordringer,  som  man  udsættes 
for  under  militærtjenesten.  Han  har  ledet  kirkens 
programmer  for  folk  i  militæret  under  den  anden 
verdenskrig,  den  koreanske  krig  og  krigen  i  Syd- 
østasien. Tit  og  ofte  har  han  mindet  sine  brødre 
om  nødvendigheden  af  at  hjælpe  dem,  der  er  in- 
denfor militæret,  sådan  at  de  alligevel  kan  få  del 
i  alle  kirkens  programmer,  og  alle  de  velsignelser 
og  gyldne  muligheder,  der  følger  hermed.  Han  har 
rejst  langt  over  land  og  hav  for  at  mødes  med 
medlemmer,  som  har  været  i  militærtjeneste. 
I  1955  besøgte  han  Korea,  som  på  det  tidspunkt 
endnu  var  én  stor  militærforlægning,  og  klædt  i 
militært  arbejdstøj  tog  han  rundt  og  besøgte  så 
mange  som  muligt  i  dette  triste,  krigshærgede 
land.  De,  der  mødte  ham,  vil  aldrig  glemme,  hvor 
venlig  han  var,  hvor  meget  han  bekymrede  sig  for 
dem,  eller  det  stærke  vidnesbyrd,  han  bar,  om 
Guds  store  magt  og  indflydelse  på  menneskenes 
liv.  Han  trøstede  dem  på  enhver  måde,  og  der  var 
mange,  som  han  ved  sin  indflydelse  frelste  fra  at 
komme  ud  i  noget  dårligt. 

Han  har  ofte  trøstet  de  efterladte,  som  har  sørget 
over  tabet  af  deres  kære.  Han  ved  selv,  hvad  det 
vil  sige,  at  miste  én,  man  holder  af.  Han  var  rejst 
til  Salt  Lake  City  for  at  overvære  en  stavskonfe- 
rence,  medens  hans  elskede  livsledsager  svæve- 
de mellem  liv  og  død.  Han  rejste  hele  natten  for 
at  komme  tilbage  til  hende,  men  da  han  ankom  til 
hendes  sygeleje,  var  det  ved  at  være  for  sent.  De, 
der  var  ham  nær  i  de  sorgens  dage,  der  fulgte, 
kunne  ikke  undgå  at  føle,  hvor  dybt  han  sørgede 
og  hvor  meget  han  led.  Alt  dette  skete  i  1962.  1 
1966  døde  ældste  Lees  elskede  datter  Maurine, 
medens  han  var  på  Hawaii  i  kirkens  tjeneste.  Hun 
efterlod  sig  fire  børn. 

Disse  smertelige  oplevelser,  som  var  så  tunge  at 
gennemgå,  har  gjort,  at  han  i  endnu  højere  grad 
forstår  de  byrder,  som  andre  må  bære.  De,  der 
har  lidt  lignende  tab  som  han,  har  også  i  ham  fun- 
det en  forstående  ven,  og  hans  tro,  som  er  blevet 
så  hårdt  prøvet,  bliver  en  støtte  og  inspirerende 
styrke  for  dem. 

I  1963  giftede  præsident  Lee  sig  med  Freda  Joan 
Jensen,  som  i  høj  grad  har  sin  andel  i,  at  hans  liv 
blev  rigere.  Hun  er  en  kultiveret  og  højt  uddannet 
kvinde,  som  føler  sig  hjemme  i  et  hvilket  som  helst 
samfundslag.  Hun  er  ualmindelig  dygtig.  Hun  har 
brugt  sin  læreruddannelse  til  at  undervise  i  nogle 
år,  hvorefter  hun  har  haft  forskellige  administra- 
tive jobs  for  til  sidst  at  blive  supervisor  for  pri- 

maryuddannelsen  i  Salt  Lake  Countys  Jordan  di- 
strikt. Hun  har  også  arbejdet  for  primaryforenin- 
gens hovedbestyrelse.  Det  hjem,  som  hun  leder, 
har  været  en  fredens  oase  for  hendes  mand,  og 
andre  roser  hende  for  hendes  store  gæstfrihed, 
og  alle,  som  har  haft  lejlighed  til  at  besøge  dem, 
kommer  hellere  end  gerne  igen. 
Præsident  David  O.  McKay,  der  var  klar  over 
ældste  Lees  grundige  kendskab  til  kirkens  pro- 
grammer og  hans  store  administrative  evner,  gjor- 
de ham  derfor  til  formand  for  korreleringskomi- 
téen,  hvis  arbejde  det  er  at  koordinere  samtlige 
kirkens  programmer  og  det  pensum,  der  bruges  i 
undervisningen.  Ældste  Lee  havde  snart  fået 
stablet  en  oversigt  på  benene  over  den  undervis- 
ning, der  er  blevet  givet  inden  for  kirken  i  de  sid- 
ste mange  år,  og  givet  en  analyse  af  alle  under- 
visningsorganisationerne og  de  materielle  for- 
hold, de  arbejder  under.  Dette  store  arbejde,  som 
er  gjort  under  hans  ledelse,  har  resulteret  i,  at  alle 
pensa  er  samordnede,  således  at  man  kan  få  vi- 
den om  alle  facetterne  af  kirkens  arbejde  og  un- 
dervisning, og  sådan  at  alle  medlemmerne  bliver 
opbygget  på  den  rette  åndelige  måde.  Man  har 
gennem  dette  arbejde  klart  kunne  se,  hvor  stærk 
han  er  som  leder.  Han  leder  med  fast  hånd  og 
giver  tydeligt  udtryk  for  det,  som  han  ønsker  at 
nå.  Hele  kirken  har  haft  gavn  af  hans  arbejde.  Da 
præsident  McKay  døde  og  præsident  Joseph  Fiel- 
ding  Smith  efterfulgte  ham,  blev  ældste  Lee  præ- 
sident for  De  tolvs  Råd  og  af  præsident  Smith 
udvalgt  til  1.  rådgiver.  Skønt  dette  nødvendiggjor- 
de, at  man  lettede  ham  for  nogle  af  de  andre  for- 
mandsposter, han  sad  inde  med,  så  var  det  dog  de 
samme  mål,  man  havde  for  øje,  i  det  videre  arbej- 
de. Man  startede  programmer,  der  skulle  øge  kir- 
kens læreres  effektivitet  og  dygtighed.  Man  fik 
også  et  helt  nyt  uddannelsesprogram  for  biskop- 
per. Missionærarbejdet  blev  styrket  verden  over. 
Alt  imens  han  var  den  styrende  kraft  bag  disse  og 
mange  andre  foretagener,  så  var  der  også  andre, 
der  fik  øje  for  hans  administrative  evner.  Han  blev 
udnævnt  til  medlem  af  det  amerikanske  Røde  Kors 
generalbestyrelse.  Han  blev  bedt  om  at  sidde  i 
bestyrelserne  for  Equitable  Life  Assurance  Asso- 
ciation of  America,  for  Union  Pacific  Railroad,  og 
i  flere  andre  forretningsforetagender.  Disse  hverv 
gjorde,  at  han  omgikkes  mange  betydningsfulde 
mænd  indenfor  regeringen  såvel  som  forretnings- 
livet, ja,  også  indenfor  uddannelsesverdenen  og 
mange  andre  steder.  Ældste  Lee  regner  mange  af 


disse  mænd  blandt  sine  venner,  og  de  værdsætter 
til  gengæld  hans  dygtighed  og  sætter  i  det  hele 
taget  stor  pris  på  ham.  De  tre  store  universiteter  i 
Utah  —  Brigham  Young  University,  University  of 
Utah  og  Utah  State  University  —  har  alle  tildelt 
ham  æresgrader.  Folk,  der  beskæftiger  sig  med 
undervisning  over  store  dele  af  USA,  har  i  ham 
fundet  en  forstående  ven.  Det  er  naturligt,  at  en 
mand,  der  begyndte  at  undervise  offentligt  som 
17-årig,  har  så  stor  interesse  og  forståelse  for 
dette  felt. 

Da  præsident  Joseph  Fielding  Smith  lige  så  stille 
sov  ind  om  aftenen  den  2.  juli,  1972,  var  der  ingen 
tvivl  i  nogen  af  medlemmerne  af  De  tolvs  Råds 
sind,  om  at  det  var  Harold  B.  Lee,  der  skulle  være 
kirkens  næste  præsident.  Fredag  den  7.  juli  mødtes 
de  om  morgenen  i  Salt  Lake  Templet.  På  dette  stil- 
le og  hellige  sted  bad  de  med  ydmyge  hjerter  om 
at  få  Åndens  vejledning.  Og  i  alles  hjerter  kom  et 
og  samme  svar.  Harold  Bingham  Lee,  udvalgt  af 
Herren,  fra  barnsben  skolet  i  det  gengivne  evan- 
geliums principper,  hvis  væsen  er  blevet  slebet 
og  poleret  gennem  enogtredive  års  arbejde  som 
apostel,  blev  udnævnt  som  præsident  for  Jesu 
Kristi  Kirke  af  Sidste  Dages  Hellige,  som  profet, 
seer  og  åbenbarer.  Alle  de  tilstedeværende  lagde 
deres  hænder  på  hans  hoved,  og  han  blev  ordine- 
ret som  Herrens  udvalgte  til  dette  høje  og  ufor- 
lignelige kald. 

Han  opretholdes  af  hele  verdens  helliges  tro  og 
bønner,  og  han  står  som  den  præsiderende  høj- 
præst for  Guds  rige  på  jorden.  Q 

Præsident 

N.  Eldon  Tanner 


En  mand  af  ære 


Af  ældste  HUGH  B.  BROWN, 
fra  De  tolvs  Råd 


Præsident  Tanner  beundres  meget 
både  i  og  udenfor  kirken.  Det  kun- 
ne næsten  se  ud  til,  at  Herren  har 
oplært  ham  til  den  ledende  stilling 
indenfor  kirken.  Man  ser  det  på 
den  måde,  hvorpå  han  har  slidt  sig 
frem  fra  beskedne  kår.  I  de  sejre, 
han  efterhånden  kæmpede  sig 
frem  til,  kan  man  se  løftet  om  frem- 
tidig storhed. 

Eldon  er  født  den  9.  maj  1898,  som 
forældrenes,  Nathan  William  Tan- 
ners  og  Sarah  Edna  Brown  Tan- 
ners  førstefødte.  De  kom  oprinde- 
lig fra  Utah,  men  drog  til  Canada 
kun  med  en  overdækket  vogn  og 
næsten  intet  andet,  for  at  finde  sig 
et  hjem  der.  Deres  første  bolig  var 
et  lille  læsted,  som  var  gravet  ud 
i  en  bakkeskråning  og  afstivet  med 
bjælker;  Dette  hjem  lå  seks  miles 
syd  for  Cardston.  Eldon  blev  dog 
ikke  født  her,  for  hans  mor  vendte 
tilbage  til  Salt  Lake  City  for  at  kun- 
ne have  sin  mor  i  nærheden,  når 
hun  skulle  føde  sit  første  barn. 
På  det  tidspunkt  var  jeg  en  fjorten- 
års dreng.  Man  havde  sendt  bud 
efter  Dr.  Ellis  Shipp,  men  han  var 
længe  om  at  komme.  Befordringen 
foregik  jo  med  hestevogn  på  den 


tid.  Så  min  mor  gav  mig  besked  på 
at  skrubbe  mig  grundigt  ren,  for 
det  var  muligt,  at  jeg  skulle  hjælpe 
til  med  at  bringe  en  ny  sjæl  til  ver- 
den. Jeg  blev  nu  meget  lettet,  da 
Dr.  Shipp  alligevel  nåede  at  kom- 
me lige  i  rette  øjeblik  til  at  hjælpe 
barnet  til  verden.  Min  første  erin- 
dring om  Eldon  er  det  hyl,  jeg  hør- 
te, medens  jeg  ventede  på,  om  der 
var  noget,  jeg  kunne  hjælpe  med. 
Lige  siden  dengang  har  vi  følt  en 
særlig  tilknytning  til  hinanden,  selv 
på  det  tidlige  tidspunkt  havde  jeg 
ligesom  på  fornemmelsen,  at  det 


Et  billede  af  N.  Eldon  Tan- 
ner taget  i  Cardston,  da 
han  var  omkring  4  år  gam- 
mel. 


barn  skulle  blive  til  noget  ganske 
særligt. 

Eldon  havde  en  lykkelig  barndom, 
men  det  betyder  ikke,  at  han  ingen 
pligter  havde.  Han  var  den  ældste 
af  otte  børn,  og  man  forventede 
derfor,  at  han  skulle  være  et  godt 
eksempel  for  de  andre  børn.  Han 
indrømmer  nu  selv,  at  han  var  en 
ganske  normal  dreng  og  ofte  måtte 
kæmpe  med  de  fristelser,  der  føl- 
ger med  dette.  Engang,  da  hans 
far,  der  på  det  tidspunkt  var  bi- 
skop, var  gået  hjemmefra  nogle 
timer  og  i  forvejen  havde  givet 
drengene  besked  om,  hvad  de 
skulle  ordne  af  pligter  i  mellemti- 
den, fandt  drengene  ud  af,  at  det 
egentlig  kunne  være  sjovt  at  ride 
på  nogle  kalve,  der  gik  i  en  kvæg- 
fold i  nærheden. 

De  morede  sig  så  dejligt,  at  tiden 
gik  for  hurtigt,  og  pludselig  var  de- 
res far  hjemme  igen.  Men  i  stedet 
for  at  skælde  ud  eller  give  dem  en 
med  kæppen,  trak  han  blot  Eldon 
til  side,  så  ham  dybt  i  øjnene  og 
sagde:  „Jeg  troede,  at  jeg  kunne 
stole  på  dig,  min  dreng." 
Yderligere  straf  var  der  bestemt 
ikke  brug  for,  og  han  besluttede 

med  det  samme,  at  hans  far  aldrig 
skulle  få  grund  til  at  sige  sådan 
igen. 

Han  lærte  tidligt  at  være  uafhæn- 
gig og  at  fuldføre  det,  han  var  be- 
gyndt på,  lige  meget  hvor  uover- 
skueligt, det  kunne  se  ud.  Som 
ganske  ung  mand  kørte  Eldon  med 
firspand,  når  han  skulle  transporte- 
re kornet  til  siloerne,  hvilket  ofte 
foregik  under  de  tidlige  snestorme, 
der  er  karakteristiske  for  stedet. 
Han  lærte,  hvad  det  vil  sige  at  ar- 
bejde hårdt  på  en  gård,  og  han 
gjorde  sig  det  til  en  regel  livet 
igennem  altid  at  give  det,  han  i  øje- 
blikket arbejdede  med,  sin  fulde 
opmærksomhed. 

En  begivenhed,  der  indtraf,  da  El- 
don  var  omkring  femten  år  gam- 
mel, siger  en  del  om  hans  person- 
lighed. Han  blev  smidt  af  hesten, 
medens  han  vogtede  kvæg.  Da  han 
rejste  sig  op,  opdagede  han,  at  han 
havde  brækket  tre  fingre  på  ven- 
stre hånd.  De  var  vredet  fuldstæn- 
dig af  led,  så  de  bøjede  den  for- 
kerte vej,  mod  håndryggen.  Lange- 
fingerens knogler  stak  ud  gennem 
huden.  Med  karakteristisk  vilje- 
styrke greb  han  fat  i  de  ødelagte 
fingre  og  fik  dem  sat  på  plads  igen, 
steg  op  på  sin  hest  og  red  hen  til 
en  læge,  som  undrede  sig  over 
drengens  mod.  Knoglerne  i  hånden 
sad  alle,  hvor  de  skulle,  så  lægen 
behøvede  blot  at  sy  kødet  sammen 
igen. 

Selv  som  ganske  ung  påtog  Eldon 
Tanner  sig  ansvar,  som  mænd  med 
større  erfaring  måske  var  veget  til- 
bage for.  Engang  var  hele  familien 
syge  af  skoldkopper,  og  han  var 
den  eneste,  der  kunne  passe  dem. 
I  tre  dage  og  to  nætter  undte  han 
sig  ikke  søvn,  men  passede  i  ste- 
det de  syge.  Der  var  ingen  af  de 
omkringboende,  der  turde  nærme 
sig  huset  af  angst  for  den  frygtede 
sygdom. 
Skønt  Eldons  skolegang  ofte  blev 


afbrudt  af  både  høstarbejde  og 
andet  arbejde  på  gården,  så  var 
hans  forældre  dog  fast  besluttede 
på,  at  han  skulle  have  en  uddan- 
nelse. Han  blev  færdig  med  sko- 
lens niende  klasse  i  den  lille  by, 
der  hedder  Aitna,  gik  så  på  Knight 
akademiet  i  Raymond,  hvor  han  be- 
stod tiende  og  elvte  klasses  eksa- 
men med  glans.  Senere  gik'han  på 
et  seksmåneders  kursus  ved  Cal- 
gary Normal  Scool  (et  semina- 
rium), alt  imens  han  tjente  til  dagen 
og  vejen  ved  at  arbejde  i  henholds- 
vis en  slagterforretning  og  en  køb- 
mandsforretning. 

I  1919  blev  Eldon  Tanner  tilbudt  to 
forskellige  jobs  som  lærer.  Det  ene 
var  i  Hill  Spring  nær  det  sted,  hvor 
hans  familie  boede,  men  det  andet 
job,  som  var  længere  borte,  var 
mere  fristende,  fordi  han  kunne 
tjene  mere  derved.  Men  hans  kær- 
lighed til  sin  familie  og  til  kirken 
vandt  alligevel,  og  han  tog  imod 
stillingen  som  inspektør  og  lærer 
ved  den  lille  skole  i  Hill  Spring, 
hvor  der  kun  var  tre  klasseværel- 
ser. 

Det  var  i  Hill  Spring,  at  han  som 
et  svar  på  sine  drømme  og  bønner 
mødte  den  brunøjede  smukke  læ- 
rerinde, Sara  Isabelle  Merrill  og 
forelskede  sig  i  hende.  De  blev  gift 
i  december,  1919  og  senere  be- 
seglede til  hinanden  for  tid  og 
evighed  i  Alberta  Te'mplet,  da  det 
var  indviet  i  1923. 

Det  første  år,  præsident  Tanner 
underviste,  tog  han  sig  af  syvende 
og  ottende  klasse.  Og  da  der  in- 
gen realskole  var  i  Hill  Spring,  un- 
derviste han  hvert  år  endnu  en  vi- 
deregående klasse,  indtil  seks  af 
de  elever,  han  oprindeligt  havde 
undervist  i  ottende  klasse,  havde 
fuldført  elvte  klasse.  Hvert  eneste 
år  bestod  hver  og  en  af  eleverne 
(med  undtagelse  af  en  enkelt  elev) 
den  strenge  prøve,  som  regerin- 
gen   lod   dem   gennemgå,   før  de 


kunne  komme  op  i  næste  klasse. 
I  efteråret  1922  forlod  Eldon  og 
hans  seks  afgangselever  Hill 
Spring  for  at  gennemgå  tolvte 
klasse  i  Cardston.  Så  de  elever 
oplevede  med  andre  ord,  at  have 
deres  underskolelærer  med  sig 
helt  op  til  den  afsluttende  eksa- 
men. Året  efter  vendte  Eldon  tilba- 
ge til  sin  oprindelige  stilling  i  Hill 
Spring. 

Det  var  under  depressionen  og 
skolelærere  blev  dårligt  betalt, 
bror  og  søster  Tanner  var  derfor 
nødt  til  at  forøge  deres  indtægter 
på  en  anden  måde.  De  solgte  det 
eneste,  de  ejede,  en  flot  Ford  Se- 
dan, og  idet  de  brugte  betalingen 
herfor  som  udbetaling,  købte  de 
en  lille  butik,  som  de  drev  samtidig 
med,  at  de  underviste.  En  butik  på 
landet  dengang  handlede  med  alt 
muligt  fra  metervarer  til  landbrugs- 
maskiner, og  butikken  blomstrede 
så  meget,  at  Eldon  opgav  sit  arbej- 
de som  lærer  for  at  lede  forretnin- 
gen og  postkontoret.  Han  købte 
selv  tingene  hjem  fra  Lethbridge 
og  Cardston  og  sørgede  for  trans- 
porten af  varerne. 
Præsident  Tanner  fik  derefter  stil- 
lingen som  realskolelærer  i  Card- 
ston og  flyttede  dertil  med  sin  fa- 
milie. I  de  otte  år,  han  tilbragte  i 
Cardston,  nåede  han  at  sidde  i  by- 
rådet, at  være  inspektør  for  en 
grundskole,  tropsfører  for  spejder- 
ne, rådgiver  til  en  biskop,  og  sene- 
re selv  at  blive  biskop  i  Cardstons 
første  ward. 

Eldons  ydmyghed  og  ledertalent 
sås  tydeligt,  medens  han  arbejde- 
de som  biskoppens  1.  rådgiver  og 
under  hans  arbejde  som  rådgiver 
for  diakonernes  kvorum.  Der  var 
nogle  af  drengene,  der  ikke  kom 
til  møderne.  Han  blev  snart  klar 
over  hvorfor,  da  han  besøgte  dren- 
gene i  deres  forskellige  hjem.  De 
havde  intet  søndagstøj  at  tage  på, 
og  skammede  sig  over  at  komme  i 

deres  arbejdstøj.  Men  den  næste 
søndag  mødte  Eldon  Tanner  selv 
op  til  præstedømmemødet  i  ar- 
bejdstøj efter  aftale  med  drenge- 
ne. Det  siger  sig  selv,  at  han  vandt 
drengenes  tillid  og  beundring,  og 
snart  var  de  alle  helt  aktive  igen. 
På  den  tid  forøgede  han  sine  ind- 
tægter som  lærer  ved  at  sælge  for- 
sikringer og  herrekonfektion.  Han 
holdt  også  malkekøer,  og  hans  to 
ældste  døtre  leverede  mælken 
hver  dag,  skønt  de  ofte  måtte  gå 
gennem  tykke  snedriver  for  at 
komme  frem.  De  bandt  flaskerne 
fast  om  livet  og  om  skuldrene. 
Søster  Tanner  syede  selv  alt  tøjet 
til  de  fem  små  døtre,  og  der  var 
altid  nok  at  gøre  i  hjemmet.  Som 
datteren  Ruth  siger:  „I  depression- 
stiden  var  det  som  om,  at  alle  an- 
dre børn  følte  sig  fattige,  men  det 
gjorde  vi  aldrig.  Dertil  havde  vi 
simpelthen  for  travlt." 
På  denne  måde  indskærpede  præ- 
sident Tanner  sine  børn  vigtighe- 
den af  hårdt  arbejde  og  ansvarsfø- 
lelse allerede  fra  barnsben.  Det 
skete  af  og  til,  at  hans  kærlighed 
til  børnene  gav  sig  udtryk  i  en  en- 
defuld, men  for  det  meste  nøjedes 
han  med  at  se  vist  på  dem,  når  de 
gjorde  noget  galt.  Ruth  husker,  at 
hun  engang  tænkte:  „Nej,  det  kan 


jeg  umuligt  gøre,  for  så  ser  far  ba- 
re på  mig."  Alle  fem  piger  elskede 
deres  far;  og  skønt  det  var  ham, 
der  var  den  strengeste  af  foræl- 
drene, så  var  han  alligevel  ikkesen 
til  at  rose  dem  og  til  at  trøste,  når 
de  var  syge  eller  kede  af  det. 
Skønt  præsident  Tanner  ikke  de- 
monstrerer sin  kærlighed  til  sin  fa- 
milie offentligt,  så  ser  man  allige- 
vel tydeligt  den  kærlighed,  han 
nærer  til  sin  hustru,  i  det  blik,  han 
sender  hende,  eller  den  måde  han 
blidt  rører  ved  hende,  når  han 
rejser  sig  og  går  forbi  hendes  stol 
for  at  gå  op  til  talerstolen  i  taber- 
naklet. Hun  er  ham  en  kilde  til  styr- 
ke og  trøst. 

I  1935  var  der  et  nyt  politisk  parti, 
der  var  ved  at  vinde  indpas  i  Al- 
berta provinsen,  og  præsident 
Tanner  blev  overtalt  til  at  lade  sig 
opstille  til  valg.  Han  blev  indvalgt 
i  den  lovgivende  forsamling  i  So- 
cial Credit  styrelsen.  Dette  nød- 
vendiggjorde, at  han  flyttede  med 
sin  lille  familie  fra  Cardston  til 
Edmonton,  og  dette  skete  først 
efter,  at  han  og  hans  hustru  havde 
tænkt  grundigt  over  sagen  og  bedt 
om  at  få  vejledning. 
Præsident  Tanner  blev  udnævnt 
til  ordfører  i  den  lovgivende  for- 
samling, skønt  han  aldrig  tidligere 


havde  overværet  et  eneste  møde. 
Men  han  viste  i  høj  grad  sin  intelli- 
gens, sit  organisationstalent  og  sin 
effektivitet,  medens  han  havde 
hvervet  som  formand  for  denne 
hårdtarbejdende  forsamling  med 
dens  63  medlemmer.  Nat  og  dag 
studerede  han  for  at  få  et  bedre 
kendskab  til  parlamentarisk  frem- 
gangsmåde. Han  har  siden  sagt,  at 
hele  hans  liv  stort  set  har  bestået 
af  en  række  opgaver,  som  han  slet 
ikke  var  forberedt  på  eller  uddan- 
net til,  og  at  hver  eneste  af  disse 
opgaver  fik  ham  til  at  strække  sig 
over  ting,  han  slet  ikke  troede  han 
magtede. 

Albertas  premierminister,  Mr. 
Aberhart,  lagde  mærke  til  Eldon 
Tanners  store  evner  og  bad  ham 
i  december  1936  om  at  tage  sæde 
i  kabinettet.  Han  troede,  at  han  vil- 
le blive  bedt  om  at  være  undervis- 
ningsminister eller  minister  for 
kommunale  forhold.  Men  han  blev 
i  stedet  for  udnævnt  til  minister  for 
jord  og  miner,  og  senere  besad 
han  to  forskellige  ministerialposter 
samtidig  og  blev  både  minister  for 
land  og  skov,  og  minister  for  miner 
og  mineraler.  Med  disse  hverv  var 
han  blevet  ansvarlig  for  alle  Alber- 
tas naturressourcer,  deriblandt 
dets  kulbrinte  —  som  man  endnu 


777  venstre:  Bror  og  søster 
Tanners  første  hjem  og 
deres  førstefødte. 


dengang  kun  lige  var  begyndt  at 
gøre  brug  af. 

Der  lå  store  muligheder  forude  ik- 
ke alene  for  præsident  Tanner, 
men  også  for  den  provins,  som  han 
gav  så  gode  love,  ja,  han  indstifte- 
de love,  som  senere  skulle  komme 
til  at  danne  mønster  for  andre  ca- 
nadiske provinser,  ja,  selv  for  an- 
dre lande.  Det  var  blandt  andet 
gennem  hans  arbejdsindsats,  at 
Alberta  blev  Canadas  eneste 
gældfri  provins. 
Præsident  og  søster  Tanner  op- 


fyldte deres  forskellige  selskabe- 
lige pligter  på  den  værdigste  og 
mest  menneskelige  måde  og  vandt 
som  sådan  mange  venner  både  for 
dem  selv  og  kirken. 
De  blev  beundret  og  respekteret  af 
mange  indflydelsesrige  mænd  og 
kvinder  både  i  Canada  og  Storbri- 
tannien. I  Europa  blev  de  inviteret 
til  at  besøge  nu  afdøde  Hertug  af 
Windsor,  og  mødtes  med  Lord 
Beaverbrook  (stor  avismagnat)  og 
mange  andre  højtstående  politike- 
re og  regeringsembedsmænd.  De 


Præsident  og  søster  Tan- 
ner nogle  måneder  efter, 
at  de  har  giftet  sig.  De 
underviser  endnu  begge 
to. 


havde  den  store  glæde  at  inspice- 
re spejdertropperne  sammen  med 
prinsesse  Elizabeth  i  det  sydlige 
Alberta,  da  hun  var  på  officielt  be- 
søg, og  senere,  da  hun  var  blevet 
dronning,  spiste  de  middag  sam- 
men med  hende  og  Prins  Philip. 
Præsident  Tanner  og  hans  hustru 
var  Barbados'  regeringens  officiel- 
le gæster  i  en  måned,  medens  præ- 
sident Tanner  hjalp  til  med  at  lave 
et  udkast  til  Barbados'  olie  —  og 
gas  —  lovgivning. 
Hele  sit  liv  har  N.  Eldon  Tanner 
været  usvigelig  loyal  overfor  evan- 
geliets principper.  I  de  seksten  år, 
han  var  medlem  af  regeringen  i  Ed- 
monton, nåede  han  også  at  være 
biskop  for  Edmonton-grenen,  som 
oprindelig  kun  havde  femten  med- 
lemmer, der  mødtes  i  et  lejet  loka- 
le på  en  andensal.  Det  var  et  stort 
øjeblik  for  de  nu  350  medlemmer, 
da  deres  kirkebygning  blev  byg- 
get, og  alle  glædede  sig  overmåde, 
da  der  blev  rejst  en  stor  bygning 
til  dem  af  kirkemedlemmer  fra  uni- 
versitetet der  på  stedet.  Iført  ar- 
bejdstøj arbejdede  præsident  Tan- 
ner side  om  side  med  de  andre  med- 
lemmer. Der  var  intet  arbejde,  der 
var  for  hårdt  og  for  snavset  for 
ham.  Søster  Brown  og  jeg  boede  i 
Edmonton  i  mere  end  ét  år,  me- 


237 


dens  Eldon  var  grenspræsident,  og 
vi  nød  den  gode  indflydelse,  han 
havde,  og  glædede  os  over  den 
beundring,  der  strømmede  ham  i 
møde  både  fra  medlemmer  og  ik- 
ke-medlemmer. 

I  enhver  af  Nathan  Eldon  Tanners 
stadig  større  og  mere  ansvarsfulde 
hverv  indenfor  sine  mange  virke- 
felter har  han  udmærket  sig  ved 
aldrig  at  have  været  bange  for  at 
påtage  sig  et  ansvar,  og  ved  at  han 
hele  tiden  har  udviklet  sin  viden  og 
dygtighed.  I  1952  følte  han,  at  han 
havde  gjort,  hvad  man  med  rime- 
lighed kunne  forlange  af  ham  in- 
denfor regeringsarbejdet,  og  han 
trak  sig  derfor  tilbage  og  flyttede 
til  Calgary,  hvor  han  blev  præsi- 
dent for  det  nyorganiserede  Merrill 
Petroleums  of  Canada.  Dette 
hverv  besad  han  i  omkring  to  år,  i 
løbet  af  hvilke  han  blev  ret  velha- 
vende. 

I  1954  blev  han  bedt  om  at  lede 
Trans-Canada  Pipelines  Ltd.  Dette 
selskab  havde  påtaget  sig  et  pro- 
jekt til  350  millioner  dollars,  der  gik 
ud  på  at  bygge  et  rørledningssy- 
stem fra  Alberta  til  Montreal.  Pro- 
jektet var  gået  i  stå  på  grund  af 
uorden,  konkurrence  og  vanskelig- 
heder i  Canadas  provinsstruktur, 


Bror  7 'anner  i  1939  (til  højre),  da  han  rejste  til  England  som  Albertas 
minister  for  miner  og  mineraler. 


og  lederne  mente,  at  Nathan  Eldon 
Tanner  var  den  eneste  i  Canada, 
som  kunne  få  de  forskellige  in- 
teresser til  at  forenes  og  bygge 
rørledning  i  overensstemmelse 
med  regeringens  beslutning.  Først 
afslog  han,  men  da  Ernest  C.  Man- 
ning,  Alberta-provinsens  premier- 
minister, og  C.  D.  Howe,  canadisk 
minister  for  handel  og  industri, 
havde  appeleret  til  hans  national- 
følelse, ja,  så  så  han  sig  nødsaget 
til  at  forlade  sin  stilling  i  det  nye 
olieselskab  for  at  påtage  sig  den- 
ne kæmpeopgave. 
Præsident  Tanner  var  kort  tid  for- 
inden blevet  udnævnt  til  præsident 
for  den  nydannede  Calgarystav  og 
ville  derfor  ikke  flytte  til  Toronto, 


hvor  man  havde  planlagt  at  lægge 
selskabets  hovedkontorer.  Men  da 
man  var  så  ivrig  efter  at  få  ham  til 
at  tage  jobbet,  indvilligede  man  i 
at  lade  hovedkvarteret  ligge  i  Cal- 
gary. Dette  nødvendiggjorde,  at 
han  foretog  mange  rejser  til  det 
østlige  Canada,  men  han  kom  altid 
hjem  i  weekenden  for  at  udføre  sit 
arbejde  i  kirken.  Kirken  er  altid 
kommet  først  i  hans  liv,  for  han  tror 

fuldt  og   fast   på   dette:    søg 

først  Guds  rige  og  hans  retfærdig- 
hed, så  skal  alt  det  andet  gives  jer 
i  tilgift."  (Matt.  6:33). 
Så  begyndte  man  under  præsident 
Tanners  ledelse  at  bygge  den  3200 
km.  lange  rørledning,  som  skulle 
gå  gennem  fem  provinser.  Man  op- 


/  januar  1949  til  et  spejder- 
møde  i  Lethbridge,  hvor 
N.  Eldon  Tanner  sad  ved 
siden  af  en  lille  spejder- 
dreng, da  den,  der  præ- 
siderede over  mødet,  holdt 
tale  og  bad  dem  begge 
rejse  sig  op.  „Dette  er  det 
materiale,  vi  har  at  arbejde 
med,"  sagde  han,  idet  han 
pegede  på  spejderen,  „og 
dette  er,  hvad  vi  ønsker 
at  få  ud  af  det  materiale," 
fortsatte  han,  idet  han 
pegede  på  præsident  N. 
Eldon  Tanner. 

købte  gas  fra  hundreder  af  selska- 
ber, og  solgte  det  igen  over  hele 
Canada  og  i  visse  egne  af  De  for- 
enede Stater.  Som  en  talsmand  for 
regeringen  sagde:  „Det  er  det 
største  foretagende,  siden  man 
byggede  den  transkontinentale 
jernbane,  og  alligevel  blev  det  hele 
færdigt  på  mindre  end  fire  år."  Da 
præsident  Tanners  femårskontrakt 
var  udløbet  i  1959,  gik  det  overor- 
dentlig godt  for  selskabet,  og  han 
havde  gjort  sig  fortjent  til  sine 
landsmænds  store  beundring  og 
agtelse. 

Det  underste  billede  blev 
taget  i  1940-erne,  da  præ- 
sident Tanner  besad  to 
forskellige  ministerielle 
poster  på  samme  tid. 


Da  præsident  og  søster  Tanner 
flyttede  til  Calgary  i  1952,  var  den 
første  stilling,  han  fik  i  kirken,  at 
være  hjemmelærer.  Søster  Tanner 
husker  tilbage:  „Den  første  aften, 
han  kom  hjem  efter  at  have  under- 
vist i  wardet,  spurgte  jeg  ham, 
hvordan  det  var  at  være  hjemme- 
lærer, idet  jeg  tænkte,  det  kunne 
være,  han  ikke  rigtig  regnede  det 
for  noget  efter  at  have  været 
grenspræsident  i  Edmonton  i  16  år. 
Men  til  min  store  glæde  og  forbav- 
selse svarede  han:  „Hvis  alle 
hjemmelærere  virkelig  gjorde  alt 
det,  som  Herren  forventer  af  dem, 
så  ville  biskoppen  kun  have  halvt 
så  meget  at  gøre,  som  han  har  nu." 
Senere  blev  præsident  Tanner  kal- 
det til  højrådet  i  Lethbridge-staven, 
og  den  15.  november  1953,  da  Cal- 
gary-staven blev  organiseret,  blev 
han  dens  første  præsident. 

De  næste  syv  år  nød  præsident  og 
søster  Tanner  at  bo  i  Calgary  sam- 
men med  deres  venner  og  deres 
børn  og  børnebørn.  Familien  Tan- 
ner har  altid  været  stærkt  knyttet 
til  hinanden,  og  også  i  dag  tilbrin- 
ger præsident  Tanner  så  megen 
tid,  han  kan,  sammen  med  sine  fem 
døtre,  seksogtyve  børnebørn  og 
tre  oldebørn. 

Præsident  og  søster  Tanner  byg- 
gede deres  „drømmehus"  i  Calga- 
ry, og  havde  lige  nået  at  bosætte 
sig  i  det,  da  han  blev  kaldet  til  at 
være  assistent  til  De  tolvs  Råd, 
hvorpå  de  flyttede  til  Utah. 
N.  Eldon  Tanners  uselviske  opof- 
relse for  Herrens  værk  kom  tyde- 
ligt til  udtryk,  da  han  tog  imod  det- 
te kald,  og  ydmygt  til  en  general- 
konference stod  og  sagde:  „Jeg 
lover  at  gøre  mit  bedste,  jeg  er  be- 
redt på  at  vie  mit  liv  til  Herren  og 
hans  værk."  Han  blev  indsat  den 
9.  oktober  1960. 

Næsten  med  det  samme  blev  El- 
don  Tanner  bedt  om  at  ledsage 
præsident  David  O.  McKay  og  mig 


til  London,  hvor  den  nye  Hyde 
Park  kirke  skulle  indvies.  Vi  skulle 
også  varetage  organisationen  af 
stave  i  Storbritannien  og  Holland. 
Fire  dage  efter  at  dette  var  sket, 
blev  han  kaldet  til  at  tjene  i  London 
som  præsident  for  Den  vesteuro- 
pæiske Mission,  hvilket  vil  sige 
missionerne  i  Storbritannien,  de  to 
missioner  i  Frankrig  og  missionen 
i  Nederlandene. 

I  oktober  1962  blev  Eldon  Tanner 
kaldet  som  medlem  af  De  tolvs 
Råd,  og  i  januar  1963  blev  han 
kaldt  tilbage  til  Salt  Lake  City  for 
at  blive  præsident  for  Det  genea- 
logiske Selskab.  Denne  stilling  be- 
holdt han,  indtil  han  nogen  tid  efter, 
d.  4.  oktober  1963,  af  præsident 
McKay  blev  kaldet  som  2.  rådgiver 
i  Det  første  Præsidentskab.  Da 
præsident  McKay  døde  i  januar 
1970,  blev  han  2.  rådgiver  til  præ- 
sident Joseph  Fielding  Smith.  Da 
præsident  Smith  døde  i  juli-  1972 
blev  præsident  Tanner  udnævnt  til 
1.  rådgiver  til  vor  elskede  præsi- 
dent Harold  B.  Lee. 
Fremgangen  indenfor  kirken  i  dag 
sker  med  kæmpeskridt,  og  i  alle 
generalautoriteternes  beslutninger 
spiller  præsident  Tanners  bedøm- 
melse og  ydmyge  søgen  efter  den 
bedste  løsning  en  vigtig  rolle.  Han 
er  i  besiddelse  af  dyb  forståelse 
og  medfølelse.  Han  har  virkelig 
viet  sit  liv  til  kirken,  hvad  de  ord, 
han  udtalte,  da  han  modtog  kaldet 
fra  Det  første  Præsidentskab,  da 
også  bevidner:  „Jeg  takker  ydmygt 
for  den  tillid,  I  har  vist  mig,  og  fordi 
I  har  opretholdt  mig,  og  som  jeg 
står  her  i  dag,  lover  jeg  jer  og  jeg 
lover  Gud,  at  jeg  vil  sætte  alle  de 
kræfter  og  evner,  som  han  måtte 
give  mig,  ind  på  at  opbygge  Guds 
rige." 

Da  præsident  Tanners  sekretær, 
La  Rue  Sneff,  blev  spurgt  ud,  om 
hvad  hun  mente  om  sin  chef,  sagde 
hun:    „Hans   effektivitet  og    hans 

evne  til  at  få  tingene  af  vejen  har 
altid  forbløffet  mig.  Han  har  også 
en  lynhurtig  opfattelsesevne.  Flere 
forskellige  af  hans  kolleger  i  de 
forskellige  bestyrelser,  hvor  han 
sidder,  har  fortalt  mig,  at  de  beun- 
drer, hans  retfærdighedssans  og 
det,  at  han  altid  ønsker  at  høre  alle 
parter  i  en  sag.  De  sætter  pris  på 
hans  ligefremhed  og  ved  altid, 
hvor  de  har  ham.  Han  er  i  besid- 
delse af  en  usvigelig  loyalitet  og 
bøjer  sig  aldrig  den  mindste  smu- 
le, når  det  gælder  om  at  få  retfær- 
digheden til  at  ske  fyldest. 
„Han  er  høflig  og  venlig  overfor 
besøgende,  og  er  især  glad  for  at 
træffe  unge  mennesker.  Sekretæ- 
rerne på  hans  kontor  værdsætter 
hans  sans  for  humor,  hans  venlig- 
hed og  at  han  altid  tager  hensyn 
til  dem." 

„Præsident  Tanner  er  et  menne- 
ske, hvis  liv  hele  tiden  forandres, 
hans  tilværelse  tager  hele  tiden 
form  efter,  hvilket  hverv  han  nu 
påtager  sig,  men  det  er  de  samme 


åndelige  værdier,  der  forbliver 
kernen  i  hans  liv;  hvis  andre  ville 
tage  ved  lære  heraf,  så  kunne  bå- 
de det  enkelte  individs  og  natio- 
ners ære  blive  reddet.  Han  ved,  at 
mennesket  er  et  barn  af  Gud  og 
derfor  har  et  guddommeligt  formål 
i  livet.  Åndelige  værdier  kan  kun 
formes  i  menneskets  eget  hjerte, 
og  hans  liv  er  et  eksempel  herpå. 
Han  er  en  mand,  der  har  usædvan- 
lige evner  som  leder,  ingen  kan 
drage  hans  retskaffenhed  i  tvivl, 
han  har  gennem  sin  politiske  kar- 
riere været  kendt  for  sin  usvigelige 
retfærdighed  og  sandruhed,  ja, 
selv  hans  politiske  modstandere 
har  måttet  indrømme  det.  Men  han 
er  også  et  ydmygt  menneske,  og 
en  mand  med  stor  tro,  han  er  mo- 
dig og  stabil  i  sit  arbejde,  en  frem- 
ragende kirkeleder  og  en  storslået 
ægtemand  og  far.  Det  er  ikke  man- 
ge mænd,  der  er  blevet  valgt  til  hø- 
je stillinger  indenfor  kirken,  der 
har  en  rigere  arv  eller  en  bedre  ud- 
dannelsesmæssig    og     erfarings- 


mæssig baggrund  for  deres  arbej- 
de end  Nathan  Eldon  Tanner,  for 
hvem  jeg  nærer  en  stor  broderlig 
kærlighed  og  beundring.  Må  Her- 
ren velsigne  og  opretholde  ham  i 
hans  høje  kald. 

Et  billede  af  familien  Tanner 
fra  1936,  præsident  Tan- 
ner, datteren  Helen  og 
søster  Tanner  sidder  foran, 
døtrene  Isabelle,  Zola, 
Beth  og  Ruth  ses  bagved. 

Præsident  og  søster  Tan- 
ner i  deres  hjem  i  Salt 
Lake  City. 


. 


„Præsident  Tanner  er  et 
menneske,  hvis  liv  hele 
tiden  forandres,  hans  livs- 
førelse tager  hele  tiden 
form  efter,  hvilket  hverv, 
han  nu  har  påtaget  sig, 
men  det  er  de  samme 
åndelige  værdier,  der  for- 
bliver kernen  i  hans  liv; 
hvis  andre  ville  tage  ved 
lære  heraf,  så  kunne  både 
det  enkelte  individs  og 
hele  nationers  ære  blive 
reddet." 


Stavspræsident  Tanner 
på  udflugt,  1959. 

Præsident  Marion  G.  Romney  blev 
opdraget  som  de  fleste  andre  mor- 
moner i  sin  tid,  og  han  lærte  der- 
for at  være  uafhængig,  allerede  fra 
han  var  helt  ung.  Det  er  ikke  bare 
fra  han  blev  ordineret  til  medlem 
af  De  tolvs  Råd,  den  6.  oktober 
1951,  at  han  har  slidt  for  sig  selv  og 
sine  kære,  det  har  han  gjort  hele 
sit  liv.  Det  velfærdsprogram,  som 
han  med  inspirationens  ånd,  var 
med  til  at  stable  på  benene,  var  i 
virkeligheden  ikke  nogen  ny  ting 
for  ham,  men  blot  en  fortsættelse 
af  en  måde  at  leve  på,  som  han 
allerede  kendte.  Hans  erfaringer 
strakte  sig  ud  over  stav  og  ward. 
Han  voksede  sig  åndelig  stor  aller- 
ede indenfor  familiens  rammer, 
medens  han  endnu  var  barn.  Det 
var  noget  der  var  naturligt  for  ham. 
Marion  G.  Romney  blev  født  den 
19.  september  1897  i  Colonia  Jua- 
rez,  Mexico,  som  barn  af  amerikan- 
ske forældre,  George  S.  Romney 
og  Artemesia  Redd  Romney.  Han 
gik  i  forskellige  nybyggerskoler  og 
supplerede  senere  sin  uddannelse 
i  Oakley,  Idaho,  senere  igen  gik 
han  på  Ricks  Academy  (nu  Ricks 
College)  i  Rexburg,  Idaho,  efter  at 
rebellerne  i  det  nordlige  Mexico 
med  deres  opstand  havde  tvunget 
kolonisterne  til  at  flytte  nordpå. 


Præsident  Romney  tog  en  Bache- 
lor of  Science  grad  fra  University 
of  Utah  i  1926  og  en  tilsvarende 
juragrad  i  1932;  senere  fik  han  en 
doktorgrad  i  jura.  Hans  uddannelse 
indenfor  juraen  har  været  af  stor 
værdi  for  os,  lige  siden  han  blev 
kaldet  som  generalautoritet,  når  vi 
har  diskuteret  forskellige  moralske 
forhold  i  forbindelse  med  de  poli- 
tiske aktiviteter  i  samfundet. 
Efter  at  have  fået  sin  sagførerbe- 
stalling, arbejdede  Marion  G.  Rom- 
ney som  sagfører  i  elleve  år  og 
nåede  at  blive  noget,  der  svarer  til 
landsretsagfører.  Han  blev  også 
medlem  af  den  lovgivende  forsam- 
ling i  staten  og  er  flittigt  blevet 
benyttet  af  U.S.A.s  soldatervæsen. 
PræsidentRomneys  lederevner  har 
tydeligt  vist  sig  i  de  stillinger,  han 
har  haft  indenfor  kirken.  Han  præ- 
siderede over  det  33.  ward  i  Salt 
Lake  City  som  biskop,  og  der  fin- 
des da  nogle,  som  stadig  kalder 
ham  biskop.  Senere  blev  han  præ- 
sident for  Bonnevillestaven.  Og 
den  6.  april  1941  begyndte  de  mere 
end  enogtredive  år,  hvor  han  har 
været  generalautoritet  i  Jesu  Kristi 
Kirke  af  Sidste  Dages  Hellige  — 
de  første  ti  år  var  han  assistent  til 
De  tolvs  Råd,  og  i  mere  ned  tyve  år 
har  han  været  medlem  af  De  tolvs 


Præsident 
Marion  G.  Romney 

Retfærdighedens  symbol 


Af  præsident  SPENCER  W.  KIMBALL, 
fra  De  tolvs  Råd 

'J30MENES 
SIDER, 


Debora 


AF  MARY  L  LUSK 
TEGNING  AF  JUDY  CAPENER 


Det  var  en  sørgelig  og  mørk  tid  for 
Israels  børn,  for  den  onde  Kong  Ja- 
bin  af  Kanaan  havde  sendt  sin  hær- 
fører, Sisera,  ud  for  at  erobre  dem. 
Sisera  kom  ridende  med  alle  sine 
mænd  i  ni  hundrede  kampvogne  af 
jern  trukket  af  stærke  heste.  Og  i 
tyve  år  underkuede  de  Israels  børn. 
På  den  tid  var  Debora,  som  var  pro- 
fetinde og  gift  med  Lappidot,  dom- 
mer i  Israel.  Debora  boede  på  Efraims 
bjerg  i  et  hus,  der  stod  i  skyggen  af 
palmetræer.  Hun  havde  ikke  glemt 
Gud,  for  israelitterne  kom  til  hende 
for  at  hun  kunne  dømme  imellem 
dem. 

Debora  ønskede  at  hjælpe  sit  folk. 
En  dag  sendte  hun  bud  efter  Barak, 
som  var  en  stærk  ung  mand,  og  til 
ham  sagde  hun:  „Har  ikke  Herren, 
Israels  Gud,  budt:  Bryd  op,  drag  hen 
på  Tabors  bjerg  og  tag  10.000  mand 
af  Naftali  og  Zebuion  med  dig?" 


„Så  skal  jeg  drage  Jobins  hærfører 
Sisera  med  hans  vogne  og  hærstyrke 
hen  til  dig  ved  Kisjonbækken  og  give 
ham  din  hånd!"  (Dommerbogen 
4:6-7). 

Og  Barak  svarede  Debora:  „Hvis  du 
vil  gå  med,  vil  jeg  gå;  men  hvis  du 
ikke  går  med,  går  jeg  ikke! " 
„Vel,  jeg  går  med,"  svarede  Debora, 
„men  så  får  du  ikke  æren  af  den 
færd,  du  begiver  dig  ud  på,  thi  Her- 
ren vil  overgive  Sisera  i  en  kvindes 
hånd."  (Dommerbogen  4:9). 
Barak  organiserede  da  sin  store  hær 
af  unge  modige  israelitter,  og  de  gik 
mod  den  onde  Kong  Jabins  hærfører. 
Og  Debora  tog  afsted  sammen  med 
hæren. 

Da  hæren  var  på  vej  over  sletten, 
mødte  de  kenitten  Heber,  som  havde 
slået  lejr  på  sletten.  Heber  fortalte 
Barak,  at  Sisera  og  alle  hans  mænd 
befandt  sig  ved  Tabors  bjerg. 

Da  det  gik  op  for  Sisera,  at  Barak 
var  rykket  ud  mod  ham  med  titusind 
mænd,  samlede  han  sine  nihundrede 
kampvogne  af  jern  og  alle  sine  sol- 
dater og  anførte  dem  i  kamp  mod 
Israels  børn. 

Og  Debora  sagde  til  Barak:  „Bryd 
nu  op!  Thi  det  er  i  dag,  Herren  vil 
give  Sisera  i  din  hånd.  Er  Herren  ikke 
draget  foran  dig?"  (Dommerbogen 
4:14). 

Herren  hjalp  Barak  og  Israels  børn. 
Kongens  soldater  forsøgte  at  flygte, 
men  de  blev  alle  slået  ihjel.  Men 
Sisera  flygtede  bort  over  sletten, 
indtil  han  nåede  til  Jaels,  kenitten 
Hebers,  kones  telt. 
Jael  gikSisera  i  møde  og  sagde:  „Tag 
dog  ind  hos  mig  herre,  du  har  intet 
at  frygte!"  (Dommerbogen  4:18).  Og 
så  gik  han  ind  i  hendes  telt,  og  hun 
dækkede  ham  til  med  en  kappe. 
Sisera  bad  Jael,  om  han  måtte  få 
noget  vand  at  drikke,  for  han  var  tør- 
stig. Og  Jael  tog  noget  mælk  frem  og 
hældte  op  til  ham. 


Sisera  bad  da  Jael  om  at  stå  i  døren 
til  teltet.  Han  sagde  til  hende,  at  hvis 
nogen  kom  for  at  spørge,  om  hun 
havde  set  ham,  så  skulle  hun  sige,  at 
han  ikke  var  der. 

Snart  sov  Sisera  fast.  Jael   tog   en 
pløk   fra    teltet   og    en    hammer   og 
dræbte  Sisera,  så  han  aldrig  mere 
vågnede  af  sin  søvn. 
Da  Barak  kom  dertil  i  sin  søgen  efter 
Sisera  gik  hun  ham  i  møde  og  råbte: 
„Kom,  jeg  skal  vise  dig  den  mand, 
du  søger  efter!"  Da  Barak  kom  ind  i 
hendes  telt,  se,  da  lå  Sisera  død. 
Således  lod  Gud  på  den  dag  kana' 
annæerkongen  Jabin  bukke  under  for 
israelitterne.  (Dommerbogen  4:22-23). 
Da  sang  Debora  og  Barak: 
„Frem  stod  høvdinger  i  Israel,  folket 
gav  villigt  møde,  lover  Herren." 
„Hør,  I  konger,  lyt,  I  fyrster:  Synge 
vil  jeg,  synge  for  Herren,  lovsynge 
Herren,    Israels   Gud."    (Dommerbo- 
gen 5:2-3). 

Paklædningsdukke 


AF  BEVERLY  JOHNSON 

ekstra  læs 


til  ven 


Af  ældste  A.  THEODORE  TUTTLE, 
fra  de  halvfjerds'  første  Råd 

For  mange  år  siden  var  træ  det  vig- 
tigste brændselsmateriale  i  den  by, 
hvor  jeg  boede.  Sidst  på  sommeren 
og  i  løbet  af  efteråret  plejede  vi  at 
køre  op  i  bjergene  med  hestevognen 
og  hente  brændsel.  Vognen  bestod 
kun  af  to  forhjul  og  to  baghjul,  der 
var  forbundet  med  en  meget  stærk 
stang,  sådan  en  vogn  kaldes  en  lang- 
vogn. 

Mændene  og  drengene  plejede  at 
tage  afsted  meget  tidligt  om  morge- 
nen, ofte  før  solen  var  stået  op.  Mor 
havde  så  smurt  madpakker  i  forvejen, 
og  drengene  kørte  på  den  spinkle 
vogn. 

Når  vi  først  var  drejet  bort  fra  stien, 
der  gik  langs  den  snævre  kløft,  var 
de  spor,  vi  fulgte,  op  gennem  slug- 
ten, meget  smalle,  stejle  og  fulde  af 
sten. 

Vi   kom   kun   langsomt  afsted,   men 
når  vi  omsider  ankom,  gik  vi  i  gang 
med  arbejdet  med  det  samme. 
Efterhånden,  som  træerne  blev  fæl- 
det, trak  en  af  hestene  stammerne 


over  til  vognen,  hvorpå  vi  så  løftede 
dem  op.  Stammerne  var  ofte  så  lan- 
ge, at  de  hang  bagefter  vognen.  Når 
vognen  omsider  var  fuldt  læsset, 
blev  stammerne  fastgjort  med  kæder 
både  foran  og  bagtil.  Så  blev  der 
bundet  endnu  en  kæde  om  et  halvt 
dusin  stammer,  og  disse  blev  så  bun- 
det fast  bag  vognen  og  slæbt  ba- 
gefter. I  begyndelsen  kunne  jeg  ikke 
forstå,  hvorfor  de  hårdt  arbejdende 
heste  skulle  trække  disse  bjælker 
over  det  vanskelige  terræn  foruden 
dem,  der  allerede  var  på  vognen. 
Men  jeg  blev  snart  klar  over  grun- 
den. 

Skønt  det  var  møjsommeligt  at  få 
trukket  en  vogn  op  ad  bjergstierne, 
så  var  det  direkte  farligt  at  køre  ned 
igen  med  så  tungt  et  læs.  Det  var 
vanskeligt  for  hestene  at  holde  den 
tungt  læssede  vogn  tilbage,  når  først 
den  var  begyndt  at  rulle  nedad  de 
stejle  stier.  Selv  når  bremserne  blev 
sat  på  baghjulene  for  at  forhindre 
dem  i  at  dreje  rundt,  skred  vognen 

alligevel  videre.  Hestene  måtte  kæm- 
pe for  at  holde  igen  på  vognens  tun- 
ge vægt.  Men  så  var  det,  at  de  tunge 
træstammer,  der  slæbtes  bag  vog- 
nen, hjalp  med  til  at  holde  vognen  i 
ave.  På  denne  måde  blev  hestene 
ikke  skubbet  fremad,  hurtigere  end 
de  kunne  klare  det,  og  man  forhin- 
drede således  vognen  i  at  „løbe 
løbsk"  eller  at  vælte  i  et  af  de  skarpe 
sving. 

Når  det  var  lykkedes  at  få  vognen 
helt  ned  i  kløften  uden  uheld, 
spændte  vi  „påhænget"  fra  og  skub- 
bede det  ud  til  siden  af  vejen,  det 
gjorde  vi  så  mange  gange,  til  der  lå 
træstammer  nok  til  et  læs. 
Det  sker  af  og  til,  at  unge  mennesker 
ikke  kan  forstå,  hvorfor  de  skal  bære 
så  tunge  byrder  —  hvorfor  de  har  så 
meget  at  gøre,  og  hvorfor  de  skal 
indordne  sig  de  regler,  som  deres 
forældre  opstiller.  Men  deres  foræl- 
dre er  ikke  desto  mindre  klare  over, 
at  det  er  nødvendigt,  at  vi  som  unge 
har  disse  byrder.  De  ved,  at  vi  en- 


gang imellem  må  have  bremserne 
slået  i,  og  har  brug  for  dette  „på- 
hæng" til  at  forhindre  os  i  at  „løbe 
løbsk"  eller  „vælte".  Der  er  ingen 
tvivl  om,  at  disse  ekstra  byrder  i  vir- 
keligheden somme  tider  ofte  styrker 
og  stabiliserer  os,  og  ja,  måske  hol- 
der os  tilbage,  så  vi  kan  få  den  rig- 
tige fremgang. 

En  af  de  store  lektier,  som  vi  må 
lære  her  i  livet,  er  at  adlyde  Guds 
love  ved  at  efterleve  hans  befalin- 
ger. Engang  imellem  må  vi  bære  byr- 
der, som  vi  synes  er  alt  for  tunge  for 
os.  Men  i  almindelighed  vil  vi  før 
eller  siden  forstå,  hvorfor  vi  skulle 
bære  dem,  og  indse,  at  der  er  en  viis 
og  kærlig  himmelsk  Fader,  der  vel- 
signer vort  liv.  Q 

Poetflyoeren 


AF  LINDA  R.  GUNDRY, 
TEGNINGER  AF  JERRY  THOMPSON 

Peter  Ahgook  sukkede  dybt,  medens 
han  med  sine  mørke  øjne  betragtede 
den  daglige  postflyvers  silhouet  mod 
himlen.  Flyet  kredsede  rundt  højt  op- 
pe på  den  klare  Alaska-himmel.  Snart 
ville  piloten  lande  på  den  smalle  op- 
kørte bane,  der  udgjorde  Chalkyitsiks 
flyveplads. 

Peter  sad  i  læskuret,  som  udgjorde 
den  eneste  bygning  ved  flyvepladsen, 
og  drømte  om  den  dag,  hvor  også 
han  kunne  flyve  gennem  skyerne  og 
elegant  sætte  sin  maskine  ned  på 
landsbyernes  små  ujævne  landings- 
baner rundt  om  i  Alaska. 
„Postflyveren,"  mumlede  han  for  sig 
selv.  „Peter  Ahgook,  postflyveren." 
Han  vågnede  optil  virkeligheden  med 
et  sæt,  ved  at  hans  ven,  Sam  Pitka, 
stod  og  grinede  af  ham. 


„Hvad  er  det,  der  er  så  morsomt?" 

spurgte  Peter,  idet  han  lynhurtigt  tog 

øjnene  fra  maskinen  deroppe  og  så 

på  sin  vens  muntre  ansigt. 

„Jeg  holdt  øje  med  dig,  medens  du 

kiggede    på    flyvemaskinen."     Sam 

grinede  endnu  mere.   „Drømmer  du 

nu  igen?" 

Peter   mærkede,    hvordan   han   blev 

rød  i  ansigtet,  og  han  drejede  hovedet 

for  at  skjule,  hvor  flov  han  var.  Men 

han   kunne  stadig  føle  den  andens 

øjne  på  sig.  „Hvad  mærkeligt  er  der 

ved    at   ønske,    at   man   var   pilot?" 

tænkte  han  undrende. 

Pludselig   hørte   han   sig   selv  sige: 

„Nå,  har  jeg  måske  ikke  lov  til  at  se 

min  ven  Mike  lande?" 

„Jeg  vidste  ikke,  at  han  er  din  ven," 

sagde  Sam  forbavset. 

„Selvfølgelig  er  han  det,"  sagde  Pe- 
ter, idet  han  forsøgte  at  se  selvsikker 
ud.  Han  ønskede  pludselig,  at  han 
havde  tænkt  sig  om,  før  han  havde 
sagt  noget,  men  nu  var  det  for  sent. 
Nu  måtte  han  se,  hvordan  han  bedst 
kunne  klare  det. 

„Hvis  du  er  gode  venner  med  pilo- 
ten," sagde  Sam  forhåbningsfuldt, 
„så  kunne  du  måske  få  ham  til  atgive 
os  lov  til  at  sidde  i  maskinen  bare  et 
øjeblik?" 

Før  Peter  kunne  svare,  var  der  kom- 
met fire  andre  børn  til,  og  de  slog  sig 
også  ned  på  bænken  for  at  se  flyet 
lande. 

„Hørte  vi  rigtigt,  sagde  du,  at  vi  kan 
få  lov  til  at  sidde  i  maskinen?"  spurg- 
te den  ene. 

„Den  er  vel  nok  mægtig,"  sagde  en 
anden. 

Peter  lod  som  om,  han  var  så  opta- 
get af  at  se  flyet  lande,  at  han  ikke 
hørte  dem.  Hans  øjne  var  som  limede 
til  flyet,  da  det  endelig  fik  kontakt 
med  landingsbanen,  bumpede  op  og 
ned  et  par  gange  og  derefter  rullede 
hen  til  anden  af  banen.  Postflyet 
standsede  et  lille  stykke  fra  læsku- 
ret. Piloten  klatrede  ud  med  post- 
sækken i  den  ene  hånd. 
„Nå,  spørger  du  ham  så"  ville  Sam 
vide. 


Peter  havde  det  ikke  så  rart  med  sig 
selv.  Han  kunne  ikke  bede  en  frem- 
med gøre  sig  så  stor  en  tjeneste.  Han 
stod  lidt  længere  og  stirrede  på  mas- 
kinen, så  vendte  han  sig  om  mod  sin 
ven. 

„Du  Sam,  det  er  vist  også  bare  no- 
get, jeg  kom  til  at  drømme.  Jeg  ken- 
der ham  slet  ikke.  Jeg  ved  ikke  en- 
gang, hvad  han  hedder." 
Peter  lagde  slet  ikke  mærke  til,  at 
piloten  stod  lige  i  nærheden  af  sku- 
ret. Faktisk  lagde  Peter  slet  ikke 
mærke  til  noget  som  helst.  Han  sad 
bare  på  bænken  og  hængte  med  ho- 
vedet. De  andre  børn  løb  hen  for  at 
kigge  nærmere  på  flyet,  mens  Peter 
sad  helt  alene  tilbage.  Han  var  rigtig 
godt  sur  på  sig  selv.  Nu  vidste  Sam, 
at  han  havde  løjet,  ville  han  så  no- 
gensinde tro  på  ham  igen? 
Peter  så  igen  på  flyet.  Det  var  et  lille 
firesæders  fly,  blåt  med  en  sølv- 
stribe.  Han  tænkte  på,  hvordan  det 
ville  føles  at  sidde  i  førersædet.  Hans 
fætter  Fred  havde  skrevet  i  sidste 
uge  fra  Fort  Yukon  for  at  fortælle 
Peter  om  en  pilot,  som  han  var  blevet 
gode  venner  med.  Piloten  havde  givet 
Fred  lov  til  at  klatre  ombord  i  maski- 
nen og  endda  at  sidde  helt  foran  i 
maskinen,  hvor  alle  de  spændende 
kontrolapparater    var.    „Måske    kan 

jeg  også  blive  gode  venner  med  den 
her  pilot,"  tænkte  Peter,  „måske  en 
dag,  hvor  han  ikke  har  for  travlt." 

Peter  var  ikke  klar  over,  hvor  længe 
han  havde  siddet  der  på  bænken  i 
sine  egne  tanker,  da  han  pludselig 
følte  en  stor  hånd  på  sin  skulder. 
Han  vendte  hovedet  og  så  piloten  stå 
og  smile  til  sig. 

„Hvad  hedder  du,  min  ven?" 
„Peter  —  Peter  Ahgook,"  lykkedes 
det  ham  omsider  at  få  sagt. 
„Jeg  hedder  Ben.  Jeg  hørte  dig  tale 
med  dine  kammerater;  jeg  må  sige, 
at  jeg  godt  kan  lide,  at  du  er  ærlig." 
Pilotens  store  hånd  lå  stadig  på  Pe- 
ters skulder,  og  Peter  følte  sig  plud- 
selig meget  gladere.  Pludselig  kunne 
han  ikke  fortælle  hurtigt  nok.  Han 
fortalte  Ben,  hvor  flot,  han  synes,  at 
den  blå  og  hvide  flyver  var,  og  at  han 
en  dag  selv  gerne  ville  være  postfly- 
ver. 

Piloten  smilede  venligt  til  ham.  „Nu 
skal  du  høre."  sagde  han.  „En  dag, 
når  jeg  har  lidt  bedre  tid,  så  kan  det 
være,  at  du  får  lov  til  at  komme  ind  i 
flyet,  så  kan  du  se  det  indvendigt. 
Ville  det  ikke  være  sjovt?" 
Peter  turde  næsten  ikke  tro  sine 
egne  øren.  „Ih  jo,"  sagde  han  bare. 
„Så  er  det  en  aftale.  Hør,  kunne  du 


ikke  hjælpe  mig  med  at  bære  post- 
sækken?" 

Da  Peter  gik  der  med  postsækken 
sammen  med  sin  nye  ven  hen  over 
landingsbanen,  tænkte  han,  at  han 
aldrig  havde  været  så  glad.  Han  smi- 
lede, så  hans  ni-årige  ansigt  var  lige 
ved  at  flække. 


")  En  pilot,  der  flyver  alene  over 
ødemarken,  f.eks.  i  Canada  eller 
Alaska,  hvor  der  ellers  ingen  fly 
kommer. 

Find  tvillingerne 


AF  BEVERLY  JOHNSON 

Fra  prik  til  prik 


AF  CAROL  CONNER 

Hvede  labyrint 

AF  ANN  STACEY 

Råd.  Han  har  tjent  i  hver  eneste 
stilling  og  kald  og  i  hver  eneste 
komité  på  den  mest  udmærkede 
måde. 

Marion  G.  Romney  har  tænkt  me- 
get på  sine  brødre  i  missionsmar- 
ken  i  disse  tredive  år,  og  nogle  af 
hans  særlige  opgaver  har  været 
opsynet  med  arbejdet  i  Mexico, 
Europa  og  Asien.  Men  det  er  ikke 
kun  indenfor  missionærarbejdet, 
han  har  udrettet  meget,  han  har 
også  ydet  et  stort  arbejde  indenfor 
hjemmelærerprogrammet,  ja,  han 
har  været  så  optaget  af  det,  at  han 
bad  sin  biskop  om  at  blive  kaldet 
til  hjemmelærer  og  om  at  få  en  ung 
medarbejder.  Han  har  en  filosofi, 
der  lyder  sådan:  Hvis  der  bor  en 
fremmed  i  nærheden  i  dag,  så  bør 
der  kaldes  en  hjemmelærer;  den 
fremmede  har  brug  for  en  ven.  Hvis 
der  stadig  findes  en  fremmed  i 
morgen,  så  bør  man  undersøge, 
hvad  hjemmelærerne  egentlig  la- 
ver. 

Og  hvis  I  mener,  det  er  rigtigt  at 
overvære  nadvermøderne,  så  tag 
til  præsident  Romneys  ward,  og  I 
vil  finde  ham  der  hver  sabbat,  hvis 
han  ikke  har  en  opgave  at  varetage 
et  andet  sted.  Træd  ind  i  familien 
Romneys  hjem  ved  spisetid  og  I  vil 
høre  bønner,  en  af  de  bønner,  som 


familien  regelmæssigt  har  opsendt 
flere  gange  hver  dag  i  det  hjem  i 
næsten  et  halvt  århundrede.  Og 
hvis  tiendeoversigten  var  tilgæn- 
gelig, så  ville  I  også  her  kunne  se, 
at  familien  Romney  efterlever 
evangeliet,  efterlever  budene  og 
elsker  Herren.  Ældste  Romneys 
sind  er  et  af  de  sjældne,  der  er 
gennemsyret  af  tillid  til  Gud. 
Da  han  fik  tildelt  Mexico  som  sit 
særlige  opsynsområde,  var  det 
dejligt  at  se,  hvor  meget  han  inter- 
esserede sig  for  dette  land  og  dets 
folk.  Han  begyndte  at  studere  de- 
res sprog,  ja,  at  tænke,  som  de 
gjorde,  at  føle,  hvad  de  havde  brug 
for,  i  det  hele  taget  viste  han  en 
sjælden  indfølingsevne.  Og  de 
mexicanske  hellige  er  blevet  meget 
velsignet  derved.  Man  kan  næsten 
kalde  hans  forståelse,  for  hvad  de 
i  fremtiden  ville  få  brug  for,  synsk. 
Den  dag  i  dag  går  tusinder  af 
mexicanske  børn  i  en  eller  anden 
form  for  skole,  fordi  præsident 
Romney  var  så  fremsynet. 
Der  var  nogle  af  os,  der  troede,  at 
det  især  var  de  mexicanske  hellige, 
han  holdt  af,  indtil  der  indtrådte  en 
forandring  i,  hvordan  verden  skulle 
„deles  op"  mellem  brødrene,  og 
han  fik  Sydafrika,  det  vestlige  Eu- 
ropa, Skandinavien  og  Asien  tildelt 


som  sit  område.  Den  interesse,  han 
viste  for  disse  folk,  deres  proble- 
mer og  behov,  var  fuldt  på  højde 
med  den,  han  havde  vist  de  hellige 
i  Mexico,  og  så  indså  vi,  at  han  på 
ingen  måde  havde  yndlinge,  men 
at  denne  store  personlighed  blot 
indså,  hvad  der  var  hans  pligt,  lige- 
meget  hvor  han  blev  bedt  om  at 
arbejde,  og  at  hans  kærlighed  til 
menneskeheden  var  lige  så  stor 
som  menneskeheden  selv.  For  at 
sige  det  med  Henry  Van  Dykes 
([1852—1933]  amerikansk  præst, 
lærer  og  forfatter),  ord:  Han  har 
lært  at  tale  hundredvis  af  sprog  for 
at  nå  menneskenes  hjerter  overalt; 
han  har  stået  i  et  palads  og  fortalt 


Til  venstre:  Her  ses  Marion 
G.  Romney  som  kaptajn  for 
Ricks  College  basketball 
hold,  1917-1920 

Nederst:  Som  fodbold- 
spiller i  Salt  Lake  City, 
1916 

fyrsten,  at  han  blot  var  den  Aller- 
højestes  tjener,  og  han  har  stået  i 
den  fattige  mands  hytte  og  fortalt 
ham,  at  han  var  søn  af  Gud. 
Og  nu  har  han  igen  fået  en  ny  op- 
gave, og  hans  kærlighed  er  igen 
blevet  øget,  så  han  føler  sig  tæt 
knyttet  til  alle  nationernes  folk. 
Han  har  rejst  så  meget  omkring  i 
verden,  at  han  virkelig  har  kend- 
skab til  disse  mange  forskellige 
folk,  deres  kultur,  problemer  og 
behov.  Nu  er  hans  område  hele 
verden. 

Det  er  en  stor  glæde  for  alle  kir- 
kens medlemmer  at  se  en  af  Zions 
sønner  vokse  op  og  blive  værdig 
til  at  være  en  af  kirkens  højeste  le- 
dere. Man  ser  ham  klatre  op  ad  sti- 
gen —  diakon,  præst,  missionær. 
Han  bliver  biskop,  stavspræsident, 
assistent  til  De  tolvs  Råd,  apostel. 
Og  nu  udgør  han  sammen  med 
præsident  Harold  B.  Lee  og  præsi- 
dent Nathan  Eldon  Tanner  Det  før- 
ste Præsidentskab  i  Jesu  Kristi  Kir- 
ke af  Sidste  Dages  Hellige. 
De  af  os,  som  har  kendt  præsident 
Romney  godt  og  har  arbejdet  sam- 
men med  ham  i  mange  år,  blev  ikke 
forbavsede,  da  han  blev  valgt  som 
rådgiver  til  præsident  Lee.  Vi  støt- 
ter ham  alle  som  én  i  hans  høje 
kald  og  vil  gøre  alt,  hvad  der  står 
i  vores  magt,  for  at  fremme  dette 
store  værk  under  disse  tre  mænds 
—  præsidentskabets  —  ledelse. 
„Hvert  nyfødt  barn  kommer  med 
den  meddelelse,  at  Gud  endnu  ik- 


ke har  opgivet  menneskeheden," 
skriver  Sir  Rabindranath  Tangore, 
en  indisk  digter  der  levede  fra 
1861 — 1941,  og  Herren  har  bestemt 
bare  ventet  på,  at  Marion  G.  Rom- 
ney skulle  blive  færdig  med  sit  job, 
opnå  erfaring  og  i  det  hele  taget 
være  parat  til  at  påtage  sig  sit  sto- 
re ansvar. 

Præsident  Romneys  lederevner  og 
mange  gode  egenskaber  fandtes 
tilsyneladende  allerede  i  hans  for- 
fædre. Miles  Romney  og  hans  hu- 
stru Elizabeth  Gaskell,  var  den- 
gang, da  de  var  nygifte,  på  indkøb 
i  Market  Street  i  Preston,  England, 
da  de  hørte  Orson  Hyde  ((1803 — 
1878)  ordineret  til  apostel  15.  fe- 


bruar 1835)  og  Heber  C.  Kimball 
((1801—1868)  blev  rådgiver  til 
Brigham  Young  27.  december 
1847)  prædike  evangeliet.  Skønt 
de  ikke  sluttede  sig  til  kirken  før  to 
år  senere,  i  1839,  så  gjorde  det  dog 
et  stort  indtryk  på  dem;  da  de  var 
blevet  medlemmer  flyttede  de  til 
Amerika,  til  Nauvoo,  Illinois.  Her 
blev  deres  søn  Miles  Park,  som 
skulle  blive  overhovedet  for  den 
store  Romney-familie,  født.  Tilsidst 
drog  familien  over  sletterne  til  Salt 
Lake  dalen,  hvor  George  en  tid  ar- 
bejdede på  Salt  Lake  Templet.  Da 
de  en  dag  befandt  sig  på  tiende- 
kontoret, kaldte  præsident  Brig- 
ham Young  dem  til  at  tage  sydpå 
til  „Muddy  Mission",  hvorefter  fa- 
milien bosatte  sig  i  St.  George, 
Utah,  som  mere  eller  mindre  skulle 
blive  familien  Romneys  „hoved- 
kvarter". 

Men  det  er  ikke  kun  på  denne  side 
af  præsident  Romneys  familie,  at 
hans  forfædre  var  noget  særligt. 
Solomon  Chamberlain,  bedstefa- 
deren til  Artemesia  Romney,  slut- 
tede sig  til  kirken  sammen  med 
Brigham  Young  og  kendte  Joseph 

Smiths  familie  personligt.  Han  rej- 
ste over  sletterne  sammen  med 
præsident  Young  og  førte  i  følge 
overleveringer  hans  vogn. 
Familien  Romneys  historie  i  Mexi- 
co begyndte  i  1885,  da  de  sammen 
med  andre  hellige  af  de  mexican- 
ske myndigheder  fik  tilladelse  til  at 
kolonisere  det  nordlige  Mexico,  og 
det  var  her,  at  Marion  G.  Romney 
blev  født  i  1897. 


Til  venstre:  Ældste  Marion 
G.  Romney  som  missionær 
i  Sidney,  Australien,  1922 

Hver  familie  byggede  sig  et  hus, 
og  de  fleste  af  dem  havde  en  have, 
en  lille  frugthave,  nogle  græsgan- 
ge, og  nogle  små  marker  med 
majs,  lucerne  og  lignende.  De  hav- 
de også  fælles  græsningsarealer, 
og  Marion  og  de  drenge,  der  den- 
gang var  hans  kammerater,  drev 
køerne  til  og  fra  græsgangene 
hver  dag.  En  ting,  som  Marion 
skulle  komme  til  at  huske  hele  li- 
vet, blev  sagt  til  ham  af  hans  far: 
„Man  holder  ikke  op,  før  man  har 
hyppet  hele  rækken." 
Som  den  ældste  dreng  i  familien 
havde  Marion  mange  pligter;  og  af 
og  til  var  det  lidt  svært  for  ham,  når 
han  oppe  fra  bakken,  hvor  han 
vogtede  kvæget,  kunne  se  de  an- 


dre drenge  spille  fodbold  eller 
basketball  nede  ved  skolen.  Han 
siger  selv,  at  han  blev  så  dygtig  til 
at  malke  køerne,  at  han  kunne 
sprøjte  mælken  ind  i  munden  på  en 
kat,  der  stod  6  m.  borte.  Da  Marion 
engang  drev  køerne  ned  ad  den 
smalle  vej  mellem  deres  egen  ejen- 
dom og  familien  McClellans  ejen- 
dom, så  fandt  han  ud  af,  at  æbler- 
ne ovre  på  familien  McClellans  si- 
de af  vejen  var  ved  at  blive  modne. 
Det  gik  jo  ikke  an  sådan  uden  vi- 
dere at  plukke  dem,  men  hvis  han 
kastede  sten  efter  køerne  og  ind 
gennem  træerne,  så  kunne  det  ikke 
undgås,  at  nogle  af  æblerne  faldt 
ned.  Han  tog  dem  med  hjem  til  sin 
mor.  „Det  er  jojkke  vore  æbler," 
sagde  hun.  Og  så  holdt  han  op  med 
at  kaste  sten  efter  køerne  og  hav- 
de i  stedet  lært  noget  om  ærlighed. 
Det  må  have  været  den  morgen, 
da  de  hovedkuls  måtte  tage  derfra, 
da  kvinder  og  børn  forsøgte  at 
komme  frem  til  det  afgående  tog 
med  små-vogne,  busser,  ja  hvad 
som  helst,  at  George  S.  Romney 
trak  den  unge  femtenårige  Marion 
til  side  og  meddelte  ham  nogle  hår- 
de kendsgerninger.  De  blev  tvun- 
get til  at  flytte  ud  af  landet,  for  ikke 
deres  liv  skulle  blive  udsat  for  fare, 
og  gården  ved  Pearson  stationen 
var  fyldt  med  vogne  og  heste.  Han 
gjorde  det  helt  klart  for  Marion,  at 
eftersom  mændene  skulle  forblive 
i  Mexico,  var  det  nu  hans  ansvar 
som  familiens  overhoved  at  sørge 
for  sin  mor,  sine  brødre  og  søstre 
under  de  omskiftelser,  de  måtte 
komme  ud  for.  Og  med  dette  nye 
ansvar  følte  den  unge  mand  sig 
pludselig  voksen,  og  livet  begynd- 
te at  få  en  ny  mening  for  ham. 
Familien  forblev  i  El  Paso  et  kort 
stykke  tid,  indtil  deres  mand  og  far 
igen  havde  sluttet  sig  til  dem;  så 
tog  de  til  Californien,  hvor  de  dog 
ikke  blev  ret  længe,  og  siden  til 
Oakley,  Idaho,  hvor  Cassia  Acade- 


my  lå.  Det  var  George  S. s'  ambi- 
tion at  afslutte  sin  uddannelse  der 
og  komme  til  at  undervise.  Og  han 
kom  da  også  selv  til  at  undervise 
ved  akademiet.  Han  og  broderen 
Gaskell  ejede  nogle  mindre  styk- 
ker jord  der,  arbejdede  hårdt  og 
gjorde  alt  for  at  opbygge  skolen, 
kirken  og  deres  familie.  Men  det 
var  et  hårdt  liv.  En  dag,  da  gagen 
skulle  udbetales  var  der  én  måned 


kun  80  dollars  til  deling  mellem  de 
to  familier,  der  tilsammen  bestod 
af  nitten  mennesker.  Og  så  opstod 
spørgsmålet:  Skal  vi  betale  vor 
tiende,  og  kan  vi  overhovedet  gøre 
det?  Det  var  allerede  vanskeligt 
nok  at  få  tingene  til  at  løbe  rundt. 
Ville  Herren  forstå,  hvis  de  ikke 
betalte  deres  tiende?  Men  svaret 
lød,  som  det  måtte  lyde:  „Vor  tien- 
de skal  betales."  Og  den  fattigt- 
klædte  Marion  traskede  så  over  til 
biskoppens  kontor  en  kold  dag  for 
at  aflevere  pengene.  Han  kom  til- 
bage et  stykke  tid  efter  med  kvitte- 
ringen. Senere  sagde  han,  at  det 
aldrig  nogen  sinde  kunne  blive  så 
svært  at  betale  tiende. 
Familien  Romney  boede  tre  år  i 

Øverst:  Ældste  Romney 
fra  De  tolvs  Råd,  1963 


Til  højre:  Her  er  Marion 
G.  Romney  fotograferet  på 
tempelpladsen  til  forsiden 
af  Emprovement  Era,  okto- 
bernummeret 1962 


Oakley  på  en  gård  på  16  hektar. 
Den  unge  Marion  måtte  ofte  blive 
hjemme  fra  skole  for  at  hjælpe  til 
på  gården,  indtil  høsten  var  i  hus 
om  efteråret.  Han  lærte  tømrer- 
håndværket af  sin  far,  og  han  gjor- 
de også,  hvad  han  kunne,  for  at  få 
tingene  til  at  løbe  rundt. 
Marions  far  var  på  mission,  da  Ma- 
rion kun  var  otte  dage  gammel. 
Men  under  Marions  opvækst  var 


der  ikke  megen  udsigt  til,  at  han 
ville  kunne  komme  på  mission.  På 
grund  af  familiens  økonomiske 
vanskeligheder,  var  det  helt  ude- 
lukket, at  Marion  kunne  komme  af 
sted. 

Men  familien  flyttede  til  Rexburg, 
og  den  unge  Marion  fik  arbejde  og 
sparede  nogle  penge  sammen. 
Han  fortæller  selv,  hvordan  han  en 
dag  var  taget  til  en  konference  for 


at  høre  ældste  Melvin  J.  Ballard 
((1873—1939)  ordineret  til  apostel 
7.  april  1919)  fra  De  tolvs  Råd  tale. 
Hans  åndelige  oplevelser  lød  me- 
get særpræget  og  usædvanlige. 
Fra  en  bænk  langs  siden  af  lokalet 
fulgte  den  unge  mand  bror  Ballard 
under  hele  mødet  og  hørte  de  mest 
utrolige  ting.  Og  en  ny  og  fast  be- 
slutning fattedes  i  ham.  Efter  mø- 
det opsøgte  Marion  sin  far  og  sag- 
de: „Far,  jeg  vil  på  mission."  Hans 
far  blev  forbløffet.  „Jeg  har  sparet 
nogle  penge  sammen,"  fortsatte 
han,  „og  hvis  du  vil  gå  med  mig 
hen  i  banken  og  hjælpe  mig  med 
at  låne  resten,  så  tager  jeg  afsted." 
De  gik  sammen  hen  i  banken  og 
bankbestyreren  fik  tillid  til  Marion, 
godkendte  lånet,  og  Marion  drog 
afsted  mod  Australien. 
Da  Marion  G.  Romney  vendte  til- 
bage, betalte  han,  hvad  han 
skyldte. 

Præsident  Romney  vidste  lige  fra 
barnsben,  at  han  havde  store  mu- 
ligheder —  at  det  ikke  var  menin- 
gen, at  han  blot  skulle  drukne  i 
mængden,  at  livet,  der  lå  for  ham, 
var  rigt  på  åbne  døre  og  nye  mu- 
ligheder. 

Præsident  Romney  fik  sin  patriar- 
kalske velsignelse  af  sin  bedstefar 
L.  H.  Redd,  da  han  endnu  kun  var 
en  knægt  på  1 1-12-år.  Han  kommer 
fra  Abrahams  og  Jakobs  ædle  linie, 
og  er  ikke  bare  hvem  som  helst. 
Han  fik  at  vide,  at  han  kunne  se 
frem  til  at  skulle  udføre  et  stort  og 
betydningsfuldt  arbejde,  og  han 
blev  formanet  om,  at  han,  for  at 
kunne  opnå  dette,  måtte  søge  vis- 
dom og  kundskab  tidligt  i  sit  liv. 
Og  når  vi  tænker  på  alle  de  skoler, 
Marion  G.  Romney  har  taget  eksa- 
miner fra,  ligegyldigt  hvor  hårdt 
han  har  måttet  arbejde  med  andre 
ting  ved  siden  af,  så  står  det  os 
klart,  at  han  har  gjort  sig  fortjent  til 
denne  velsignelse. 
Man  sagde  til  ham:  „Du  vil  blive 

Nederst:  Ældste  Romney 
som  medlem  af  statens 
lovgivende  forsamling  i 
1935,  og  allernederst  sam- 
men med  sin  hustru,  Ida 
Jensen  Romney 


kaldet  til  at  prædike  evangeliet  for 
mange  mennesker.  De  engle,  som 
du  har  udvalgt,  har  ikke  ladt  dig  i 
stikken,  men  de  har  holdt  vagt  over 
dig  til  din  gavn."  Fra  det  tidspunkt, 
ældste  Romney  blev  sendt  til  Au- 
stralien på  mission,  (1920),  prædi- 
kede han  da  evangeliet  for  mange 
mennesker,  men  i  løbet  af  de  sid- 
ste årtier  er  de  „mange"  blevet  til 
millioner.  Og  hvor  må  det  dog  væ- 
re en  velsignelse  at  blive  vogtet  af 
„de  engle,  som  man  engang  har 
udvalgt",  og  hvilken  beskyttelse  er 
det  ikke? 

I  en  anden  velsignelse  blev  der 
sagt  til  ham:  „Husk,  at  når  du  fø- 
ler en  himmelsk  inspiration  hviske 
om  fred,  så  ef  Herren  ikke  langt 
borte."  Denne  mand,  Marion  G. 
Romney,  hører  ofte  denne  hvisken; 
han  føler,  at  denne  fred  er  en  del 
af  hans  liv.  Hans  brødre  er  ikke  i 
tvivl  om,  at  han  virkelig  er  Herren 
meget  nær,  når  han  beder.  Hans 
bønner  er  så  oprigtige,  hans  stem- 
me er  så  mild,  at  Herren  lytter.  Han 
er  så  alvorlig  og  oprigtig,  at  dem, 
der  lytter  dertil,  ikke  kan  undgå  at 
blive  påvirket  deraf,  og  vi  føler  al- 
le, at  fordi  det  er  præsident  Rom- 
ney, der  beder,  så  er  vi  alle  i  det 
øjeblik  vor  himmelske  Fader  nær- 
mere. Denne  mand  har  fået  særli- 
ge evner  til  at  helbrede  de  syge  og 
hjælpe  dem,  der  har  det  svært.  For 
kort  tid  siden,  da  jeg  selv  følte  mig 
modløs  efter  en  stor  hjerteopera- 
tion, besøgte  han  mig,  hvor  jeg 
bor.  Før  han  skulle  gå,  bad  jeg  ham 
give  mig  en  velsignelse;  jeg  var 
fuldt  og  fast  overbevist  om  styrken 
af  hans  tro  og  om,  at  Herren  står 
ham  nær. 

Endvidere  fik  præsident  Romney 
at  vide:  „Stor  ære  vil  blive  dig  til 
del,  og  folk  vil  respektere  dig  langt 
mere,  end  du  vil  forstå;  man  vil 
rådspørge  dig  om  mange  ting;  dine 
efterkommere  vil  ære  dig;  og  din 
tro  vil  hjælpe  dig,  ja,  den  vil  åben- 


bare rigets  hemmeligheder  for  dig, 
og  ting,  som  slet  ikke  forstås  eller 
fattes  af  andre  mennesker,  vil  stå 
ganske  klart  for  dig.  Du  vil  få  åben- 
baringer om  fremtiden  i  dit  sind, 
og  du  skal  kunne  se  Herrens  hånd 
i  alle  ting,  for  din  tro  skal  være  så 
stærk  som  Jareds  brors  ...  Du  vil 
blive  kaldet  til  mange  stillinger 
endnu,  ansvarsfulde  lederstillin- 
ger, hvor  du  skal  arbejde  for  Her- 
rens værk." 

De  af  os,  der  har  kendt  præsident 
Romney  godt  længe,  har  set  disse 
gamle  løfter  blive  opfyldt,  og  vi  er 
klare  over,  at  manden,  Marion  G. 
Romney,  ikke  bare  er  blevet  sådan 
som  følge  at  nogle  få  årtiers  an- 
strengelser, men  at  dette  væsen  er 
blevet  til  gennem  evighederne,  at 
han  har  samlet  sig  de  karakter- 
egenskaber, som  han  nu  er  i  besid- 
delse af,  fordi  han  har  været  udsat 
for  prøver  og  udfordringer,  og  at 
alt  dette  efterhånden  har  gjort  den- 
ne sjæl  rede  til  de  muligheder,  han 
har  nu.  Jesu  Kristi  navn  og  evan- 
gelium er  ikke  blot  noget,  der  er 
indgraveret  på  overfladen,  nej,  det 
er  pløjet  dybt  ned  i  hans  sind. 
Bror  Romney  ville  selv  være  den 
første  til  at  understrege,  at  han 
ikke  ville  være  nået  nær  så  langt, 
hvis  det  ikke  havde  været  for  Ida 
Jensen  fra  Idaho  Falls,  hun  kom  til 
Ricks  Academy  for  at  undervise 
netop  på  det  rigtige  tidspunkt.  Hun 
var  blevet  ansat  af  hans  far,  som 
var  præsident  for  skolen,  og  i  næ- 
sten samme  øjeblik,  de  to  unge 
mødtes,  begyndte  kærligheden  at 
vokse  mellem  dem,  den  forelskel- 
se, der  har  holdt  lige  fra  dengang 
til  nu.  De  blev  gift  den  12.  septem- 
ber, 1924.  Ida  har  stået  ved  sin 
mands  side  i  medgang  og  modgang 
lige  siden.  De  har  sammen  været 
udsat  for  nogle  alvorlige  prøvelser, 
og  det  kan  med  bestemthed  siges, 
at  det  skyldes  mirakler,  at  de,  og 
især  at  hun,  stadig  lever  i  bedste 

„.  .  .  han  lærte  at  tale 
hundredvis  af  sprog  for  at  nå 
menneskenes  hjerter  overalt; 
han  har  stået  i  et  palads  og  for- 
talt fyrsten,  at  han  blot  var  den 
Allerhøjestes  tjener,  og  han  har 
stået  i  den  fattige  mands  hytte 
og  fortalt  ham,  at  han  er  søn 

af  Gud. " 

Præsident  og  søster  Rom- 
ney  taget  for  kort  tid  siden 


velgående.  Hun  respekterer  sin 
mands  arbejde,  og  støtter  ham  un- 
der hans  rejser  og  enhver  vanske- 
lighed. 

Marion  G.  Romney  og  hans  hustru 
Ida  har  fire  børn.  To  af  dem  fik  ikke 
lov  at  leve  længe;  men  to  af  deres 
sønner  er  gift  og  har  børn,  som 
både  forældre  og  bedsteforældre 
holder  usigeligt  meget  af.  Richard, 
som  er  forretningsmand  i  Califor- 
nien, og  hans  hustru,  Joanne,  har 
en  voksen  søn  og  datter;  og  Ge- 
orge, som  er  sagfører  i  Salt  Lake 
City,  og  hans  hustru,  som  også 
hedder  Joanne,  har  fem  børn  i  alde- 
ren fra  fjorten  til  ikke  engang  et  år. 
For  at  forstå  Marion  G.  Romneys 
kraft  og  styrke  må  man  se  ham  ar- 
bejde og  følge  ham  gennem  nogle 
af  de  vanskeligheder,  som  han  må 
igennem. 

For  at  kunne  fornemme,  hvor  op- 
rigtige og  stærke  hans  følelser  er, 
behøver  man  bare  høre  ham  an- 
råbe sin  Herre  og  Skaber  om  vel- 
signelser. Alt  bliver  helliggjort,  når 
denne  mand  knæler  ned  i  bøn. 


Blandt  de  mange  løfter,  der  blev 
givet  præsident  Romney,  da  han 
blev  kaldet  til  generalautoritet,  var 
dette:  „...velsignet  er  du,  på 
grund  af  din  tro  på  mit  værk.  Se, 
du  har  gået  meget  igennem .  . .  ikke 
desto  mindre  vil  jeg  velsigne  dig 
og  din  familie,  ja,  jeg  vil  velsigne 
dine  små,  og  den  dag  vil  komme, 
hvor  de  vil  tro  og  kende  sandhe- 
den og  være  ét  sammen  med  dig  i 
kirken." 

Herren  vil  velsigne  ham  med  nye 
muligheder,  nye  udfordringer,  og 
hans  familie,  hans  venner,  ja,  hele 
kirken  vil  bede  om,  at  han  må  få  alt, 
hvad  han  trænger  til  for  at  opfylde 
sin  store  opgave.  Han,  som  altid 
har  holdt  sit  lys  højt,  vil  holde  det 
endnu  højere  fra  denne  dag.  Måtte 
Gud  velsigne  Marion  G.  Romney! 


O 

Midtvejs  mod  ingenting 


Jeg  gik  i  niende  klasse  —  og  det  virkede  på  mig,  som  om  jeg  var  nået  halvvejen  mod  ingenting. 
Selvtillid  var  ikke  noget,  jeg  kendte  ret  meget  til.  Mine  handlinger  blev  først  og  fremmest  styret  af 
mine  følelser  af  at  være  utilstrækkelig.  Måske  var  det  fordi,  jeg  ikke  regnede  mig  selv  for  ret 
meget,  at  følgende  oplevelse  kom  til  at  betyde  så  meget  for  mig. 

Det  var  om  fredagen,  vi  havde  orientering  i  tredie  time.  Når  vi  blev  råbt  op,  skulle  vi  svare  enten: 
„forberedt"  eller  „uforberedt". 

Hvis  man  svarede:  „forberedt",  måtte  man  kunne  holde  et  lille  foredrag.  Hvis  man  svarede  „ufor- 
beredt", behøvede  man  ikke  at  foretage  sig  noget  som  helst.  Jeg  fandt  hurtigt  ud  af,  at  jeg  bare 
skulle  svare:  „uforberedt",  for  så  var  der  ingen  fare. 

Som  ugerne  gik,  svarede  jeg  hver  gang,  mit  navn  blev  råbt  op,  højt  og  roligt:  „uforberedt".  Mine 
venner  havde  også  lært,  hvad  de  skulle  sige.  Vi  gjorde  det  hver  især  så  nemt  for  os  selv  som  over- 
hovedet muligt. 

Engang,  da  jeg  talte  med  min  lærer,  lagde  jeg  mærke  til,  at  der  i  hendes  protokol  stod  en  række 
negative  mærker  ud  for  mit  navn.  Det  bekymrede  mig  naturligvis,  men  alligevel  ikke  nok  til,  at  jeg 
kunne  få  mig  selv  til  at  rejse  mig  og  holde  foredrag,  mens  hele  klassen  så  på  mig.  Jeg  var  rædsel- 
slagen ved  tanken  om  at  skulle  sige  noget  foran  så  mange  mennesker  på  en  gang. 
Foran  mig  i  klassen  sad  en  pige,  som  jeg  vældig  godt  kunne  lide.  Ja,  jeg  var  faktisk  så  optaget  af 
hende,  at  jeg,  når  jeg  var  på  vej  hjem  fra  skole,  gik  og  tænkte  på  et  eller  andet  smart,  jeg  kunne 
sige  til  hende,  men  når  jeg  kom  i  nærheden  af  hende,  kunne  jeg  knap  få  et  ord  over  mine  læber. 
Så  en  dag,  da  læreren  igen  råbte  mit  navn  op,  og  jeg  som  sædvanlig  svarede:  „uforberedt",  gjorde 
denne  pige  mig  en  stor  tjeneste.  Hun  vendte  sig  om,  så  på  mig  og  spurgte:  „Hvorfor  kommer  du 
ikke  forberedt  i  stedet  for?"  Jeg  hørte  ikke  en  lyd  af,  hvad  der  foregik  i  timen  den  dag.  Jeg  blev  ved 
med  at  tænke  noget  i  den  retning:  „Hun  må  jo  interessere  sig  for  mig,  siden  hun  siger  sådan!" 
Da  jeg  kom  hjem  den  dag,  fandt  jeg  en  avisartikel  frem  og  læste  den  igen  og  igen,  lige  til  jeg  kunne 
den  udenad.  Jeg  klippede  artiklen  ud,  foldede  den  sammen  og  lagde  den  i  min  tegnebog.  Jeg  gik 
rundt  med  den  på  mig  hele  ugen. 

Næste  fredag  sad  jeg  som  sædvanlig  nede  bagved.  Læreren  begyndte  at  råbe  vore  navne  op  uden 
så  meget  som  at  se  op.  Til  sidst  kom  hun  til  mit  navn,  og  meget  sagte  sagde  jeg  noget  virkelig  stort 
—  jeg  sagde:  „forberedt".  (Forts,  på  sid  260) 

Nogle  oprigtige  spørgsmål  til  hjemmelærerne 


AF  V.  C.  FRAME 


Det  er  præstedømmets  pligt  bestan- 
dig at  våge  over  menigheden  (ud- 
fore hjemmelærerarbejde)  (L.  &  P. 
20:53).  Dette  blev  indført  af  Her- 
ren, inden  kirken  blev  organiseret. 
Dette  ansvar  hænger  uadskilleligt 
sammen  med  præstedømmet. 
Hvis  du  er  hjemmelærer,  så  er  der 
stor  sandsynlighed  for  at  du  ønsker 
at  forøge  din  forståelse  af  og  din 
evne  til:  „bestandig  at  våge  over 
menigheden."  De  allerfleste  af  os 
ønsker  at  have  den  rigtige  indstil- 
ling og  at  gøre  tingene  på  rette  vis. 
Vi  ved,  at  vi  af  vore  præstedøm- 
meledere får  besked  om  at  „besøge 
medlemmerne  i  hjemmene  og  for- 
mane dem  til  at  bede  lydeligt  og  i 
løndom  og  til  at  opfylde  alle  deres 
huslige  pligter,"  og  „bestandigt  at 
våge  over  menigheden,  at  være  hos 
medlemmerne  og  styrke  dem;  og 
påse,  at  der  ikke  findes  nogen  uret- 
færdighed i  menigheden  eller  noget 
udestående  medlemmerne  imellem, 
eller  løgn,  bagvaskelse  og  ond  tale. 
Og  påse,  at  menigheden  ofte  kom- 
mer sammen,  og  at  alle  medlem- 
mer gør  deres  pligt."  (L.  &  P.  20:47, 
53-55). 

Og  vi  ved  også,  at  vi  skal  gøre 
dette  gennem  den  præsiderende 
myndighed  for  de  familier,  som  vi 
har  fået  til  opgave  at  tage  os  af  — 
nemlig  faderen. 


Vi  har  fået  at  vide,  at  „familien 
under  ledelse  af  præstedømmebæ- 
reren, er  grundelementet  i  kirken. 
Præstedømmets  orden  forudsætter, 
at  hjemmelærerne  arbejder  med 
deres  tildelte  familier  gennem  dis- 
ses præsiderende  myndighed,  nem- 
lig faderen.  Faderen  bør  altid  anses 
for  familiens  overhoved.  Herren 
har  gjort  ham  ansvarlig  for  at  fa- 
milien lever  retfærdigt  i  deres  for- 
hold til  andre  familier  og  organi- 
sationer i  kirken,  og  for  at  hans 
familie  når  frem  til  evigt  liv. 
Hjemmelærere,  som  gør  deres  ar- 
bejde gennem  faderen,  styrker  her- 
ved hans  rolle  og  ansvar."  (Priest- 
hood  Home  Teaching  Handbook, 
1971). 

Det  er  med  hensyn  til,  hvordan  vi 
skal  hjælpe,  de  fleste  af  os  er  i  tvivl 
og  søger  råd  og  ideer.  Gennemgå 
engang  følgende  spørgsmål.  Hvis 
du  oprigtigt  stiller -dig  selv  disse 
spørgsmål,  et  for  et,  og  tænker 
over  dine  svar,  så  vil  du  bedre 
kunne:  „våge  over  menigheden". 


1 


Har  jeg  som  hjemmelærer  knælet 
ned  for  Herren  i  ydmyg  bøn  for  de 
fædre  og  familier,  som  jeg  har  fået 
tildelt?  Har  jeg  bedt  sammen  med 
hver  enkelt  af  fædrene  individuelt 
og  sammen  med  dem  og  deres  fa- 
milier, når  lejlighed  har  budt  sig? 
Har  jeg  bedt  om  inspiration  fra 
Herren  for  at  opnå  et  godt  forhold 
til  fædrene  og  deres  familier?  Har 
min  præstedømmeleder  og  jeg  sam- 
men knælet  ned  for  Herren  og 
bedt  om  at  blive  redskaber  til  at 
styrke  de  enkelte  hjem  i  riget?  Har 
min  hjemmelærerkammerat  og  jeg 
søgt  Herrens  råd? 


2 


Har  jeg  lyttet  omhyggeligt  til  min 
præstedømmeleders  instruktioner? 
Forstår  jeg  virkelig  hans  åndelige 
indstilling  og  hans  bekymring  for 
de  familier,  han  er  ansvarlig  for? 


3 


Respekterer  jeg  familieenhedens 
hellige  opbygning,  arbejder  jeg 
sammen  med  og  igennem  faderen, 
enten  han  er  medlem  eller  ej,  eller 
han  eventuelt  er  inaktiv?  Taler  jeg 
fortroligt  med  faderen  så  ofte,  som 
der  er  behov  for  det?  Lytter  jeg 
virkelig  til  ham?  Opmuntrer  jeg 
ham  og  støtter  ham  på  enhver 
måde? 

4 


Er  jeg  hele  tiden  på  udkig  efter 
muligheder  for  at  få  et  endnu  bed- 
re forhold  til  de  familier,  som  er 
mig  tildelt? 


5 


Erkender  jeg,  at  det  er  mit  kald  at 
våge  over  og  at  styrke  familiefæ- 
drene, ja,  at  det  er  en  velsignelse 
for  mig,  at  være  kaldet  dertil?  — 
at  Herren  forventer,  at  fædre  og 
mødre  lærer  deres  børn  om  evan- 
geliet ved  de  almindelige  familie- 
hjemmeaftener  og  ellers  som  lejlig- 
hed byder  sig?  —  at  min  kammerat 
og  jeg  kan  blive  bedt  om  at  hjælpe 
hermed  ved  særlige  lejligheder? 


6 


Tænker  jeg  over  og  lægger  jeg  pla- 
ner for,  hvordan  jeg  kan  styrke  og 
hjælpe  de  medlemmer,  som  allerede 
er  stærke  i  troen?  de,  som  er  nye  i 
kirken,  og  dem,  som  måske  ikke 
er  så  stærke  i  troen? 


7 


Videregiver  jeg  samvittighedsfuldt 
de  særlige  meddelelser,  som  biskop- 
pen og  præstedømmelederen  opfor- 
drer mig  til,  og  fuldfører  jeg  de 
opgaver,  som  de  giver  mig? 


8 


Har  jeg  gjort  mig  til  en  vane  at 
hilse  på  „mine"  familier,  når  de 
kommer  til  deres  forskellige  mø- 
der? Bekymrer  det  mig,  når  jeg  ser, 
de  ikke  er  der? 


9 


Lægger  jeg  planer  for  de  familier, 
som  endnu  ikke  er  beseglede  i  Her- 
rens hus? 


10 


Er  jeg  opmærksom  på,  om  der  er 
fædre,  der  har  brug  for  hjælp  til  at 
begynde  eller  til  fortsat  at  holde 
familiehjemmeaftener? 


11 


Står  jeg  til  „mine"  familiers  dispo- 
sition, og  opsøger  de  mig,  når  de 
har  særlig  brug  for  hjælp,  når  de 
udsættes  for  sygdom,  ulykker,  død 
eller  andre  besværligheder? 


12 


Tænker  jeg  på,  hvordan  jeg  i  al  al- 
mindelighed kan  hjælpe  familie- 
fædrene med  at  ære  deres  præste- 
dømme ved  fuldt  ud  at  acceptere 
deres  ansvar  som  patriarker  for 
familien? 


„Thi  se,  det  er  ikke  passende,  at 
jeg  giver  befaling  i  alle  ting;  thi 
den,  som  skal  tvinges  til  alt,  er  en 
lad  og  ikke  en  klog  tjener,  hvorfor 
han  ingen  belønning  får. 
„Sandelig  siger  jeg:  Menneskene 
burde  virke  med  iver  for  en  god 
sag  og  gøre  mange  ting  af  egen  fri 
vilje  og  udøve  megen  retfærdig- 
hed. 

„Thi  kraften  dertil  har  de  i  sig, 
hvorved  de  kan  handle  efter  egen 
fri  vilje.  Og  dersom  mennesker  gør 
det  gode,  skal  de  ingenlunde  miste 
deres  løn. 

„Men  den,  der  ikke  gør  noget,  før- 
end det  bliver  ham  befalet  og  des- 
uden    modtager     befalingen     med 
tvivlende  hjerte  og  er  sen  til  at  ud- 
føre den,  er  under  fordømmelse. 
„Hvem  er  jeg,  som  skabte  menne- 
sket,   siger   Herren,    at  jeg   skulle 
holde  den,  der  ikke  adlyder  mine 
befalinger,  uskyldig? 
„Hvem  er  jeg,  siger  Herren,  som 
har  lovet  og  ikke  holdt  det? 
„Jeg  befaler,  og  menneskene  adly- 
der ikke,  jeg  tilbagekalder,  og  de 
modtager  ikke  velsignelsen. 
„Men  da  siger  de  i  deres  hjerte: 
Dette  er  ikke  Herrens  værk,  thi 
hans    forjættelser    er   ikke    blevet 
opfyldt.  Men  ve  sådanne,  thi  deres 
løn  venter  dem  nedenfra  og  ikke 
ovenfra."  (L.  &  P.  58:26-33). 

Evangeliet 
og  dyrene 


Gerald  E.  JONES 

Menneskets  behandling  af  dyrene  har 
varieret  lige  fra  tilbedelse  til  grusom- 
hed. Men  hvad  er  vor  himmelske  Fa- 
ders vilje  med  hensyn  til  dyrene?  Både 
de  gamle  profeter  og  nutidens  profeter 
har  sagt  en  hel  del  om  dette. 
Da  dyrene  var  blevet  sat  her  på  jor- 
den, sagde  vor  himmelske  Fader,  at 
det  var  godt.  (1.  Mos.  1:25).  Siden  jor- 
dens skabelse  har  mennesket  hersket 
over  dyrene.  At  dette  menes  bogsta- 
veligt, kan  vi  se  i  Joseph  Smiths  inspi- 
rerede version  af  1 .  Mosebog: 
„Alt,  hvad  der  bevæger  sig,  skal  være 
til  føde  for  dig:  ligesom  jeg  har  givet 
dig  urterne,  giver  jeg  dig  alle  ting  .  .  . 
Men  der  må  ikke  udgydes  unødigt 
blod,  kun  til  føde,  for  at  I  ikke  skal  dø; 
og  jeg  vil  kræve  blodet  af  hvert  dyr  af 
jeres  hænder."  (1.  Mos.  9:9-11,  den 
inspirerede  version). 
Vi  kan  se  i  1.  Mosebog,  at  dyrene  bør 
behandles  venligt.  Herren  påbød  israe- 
litterne ikke  at  binde  munden  til  på  en 
okse,  når  den  tærsker.  (5.  Mos.  25:4). 
Det  var  ligeledes  forbudt  at  pløje  med 
en  okse  og  et  æsel  samtidig,  da  det 
ville  bevirke,  at  dyrene  ville  blive  ud- 
sat for  en  ulige  byrde.  (5.  Mos.  22:10). 
Herren  bød  hebræerne  at  hjælpe  et 
overbebyrdet  dyr,  selv  om  det  tilhørte 
deres  fjende.  (2.  Mos.  23:4-5,  der  er 
her  uoverensstemmelse  mellem  den 
engelske  og  den  danske  bibeludgave.) 
Selv  dyrene  skulle  have  lov  at  hvile 
på  sabbaten.  (2.  Mos.  12:10).  Et  gam- 
melt ordsprog  siger:  „Den  retfærdige 
føler  med  sit  kvæg,  gudløses  hjerte  er 
grumt."  (Ordspr.  12:10). 


Profeten  Esajas  åbenbarede,  at  under 
tusindårsriget  ville  der  ikke  forekom- 
me ondskab  mod  noget  levende  væ- 
sen: 

„Og  ulven  skal  gå  hos  lammet,  pante- 
ren hvile  hos  kiddet,  kalven  og  unglø- 
ven græsse  sammen,  dem  driver  en 
lille  dreng. 

„Kvien  og  bjørnen  bliver  venner,  deres 
unger  ligger  side  om  side,  og  løven 
æder  strå  med  oksen; 
„den  spæde  skal  lege  ved  øglens  hul, 
den  afvante  række  sin  hånd  til  gift- 
slangens rede. 

„Der  gøres  ej  ondt  og  voldes  ej  mén 
i  hele  mit  hellige  bjergland;  thi  landet 
er  fuldt  af  Herrens  kundskab,  som 
vandene  dækker  havets  bund."  (Esa- 
jas 1 1 :6-9). 

Herren  forklarede  også  Hoseas  om 
dyrenes  tilstand  i  tusindårsriget: 
„  På  hin  dag  slutter  jeg  en  pagt  for  dem 
med  markens  dyr  og  himmelens  fugle 
og  jordens  kryb;  bue,  sværd  og  strids- 
våben  sønderbryde  jeg  i  landet,  og  jeg 
lade  dem  bo  trygt."  (Hoseas  2:18). 
Og  i  Lukas  12:6  ser  vi  igen  Herrens 
interesse  for  dyrene,  her  skriver  han 
om  de  spurve,  der  sælges,  at  „ikke  én 
af  dem  er  glemt  hos  Gud." 
Den  første  omtale  af  dyrene  i  moderne 
skrifter  findes  i  Lære  og  Pagter.  I 
marts  1831  åbenbaredes  det  for  Jo- 
seph Smith,  at  skønt  menneskene  ikke 
skulle  tvinges  til  at  være  vegetarer,  så 
var  de  dog  stadig  ansvarlige  for  de 
dyr,  de  slog  ihjel. 

„Og  den  som  forbyder  kød  og  siger, 
at  mennesket  ikke  skal  spise  det,  er 
ikke  af  Gud. 

„Thi  se,  dyrene  på  marken  og  fuglene 
i  luften  og  det,  som  kommer  op  af  jor- 
den, er  bestemt  til  menneskets  brug  til 
føde  og  klæder,  og  for  at  han  kan  have 
nok. 

„Og  vev  den,  der  udgyder  blod  eller 
lader  kød  fordærve  uden  nødvendig- 
hed." (L&P.  49:18-19,  21). 
Da  Joseph  Smith  reviderede  Bibelen, 
ønskede  han  at  få  større  forståelse 
om  de  fire  dyr,  der  nævnes  i  Johannes 
Åbenbaringen  4:6.  Afsnit  77  i  Lære  og 
Pagter  indeholder  Herrens  svar.  Sva- 
ret lød:  „himlen,  Guds  paradis"  inde- 
holder dyr,  kryb  og  luftens  fugle  og 


„alt  det,  som  Gud  har  skabt."  (Vers  2). 
Dyrenes  nøjagtige  stilling  i  deres  op- 
stande tilstand  kendes  ikke,  når  man 
ser  bort  fra,  hvad  der  står  i  vers  4, 
hvor  man  får  at  vide:  „de  er  fulde  af 
kundskab,"  de  har  kraft  til  at  bevæge 
sig  osv. 

Under  Zions  Lejrs  lange  march  i  som- 
meren 1834,  skete  der  noget,  der  i 
praksis  viste  den  omsorg,  man  bør 
have  for  dyrenes  liv.  Profeten  Joseph 
Smith  fortæller  selv: 
„Da  vi  rejste  mit  telt,  fandt  vi  tre  mas- 
sasaugas  eller  prærieklapperslanger, 
som  brødrene  skulle  lige  til  at  dræbe, 
men  jeg  sagde:  ,Lad  dem  i  fred,  I  må 
ikke  gøre  dem  fortræd!  Hvordan  skal 
slangen  kunne  gøre  sig  fri  af  sin  gift, 
når  Guds  tjenere  har  samme  indstilling 
og  bestandig  bekriger  den?  Mennesket 
må  først  opgive  sine  aggressioner, 
derefter  kan  dyrene  også  gøre  det;  når 
mennesket  ophører  med  at  nære  onde 
hensigter  og  ikke  længere  udsletter 
dyrene,  så  vil  løven  og  lammet  kunne 
gå  roligt  sammen,  og  spædbarnet  trygt 
kunne  lege  med  øglen.'  Så  tog  brødre- 
ne slangerne  på  nogle  grene  og  bar 
dem  over  på  den  anden  side  af  kløften. 
Jeg  bød  brødrene,  at  de  ikke  måtte 
dræbe  en  slange,  en  fugl  eller  noget 
andet  dyr  under  rejsen,  men  mindre 
det  var  nødvendigt,  for  at  vi  ikke  skulle 
sulte."  (Documentary  History  of  the 
Church,  bind  2  siderne  71-72). 
At  brødrene  rettede  sig  efter  profe- 
tens lære,  viser  to  begivenheder,  der 
fandt  sted  omkring  en  måned  senere: 
„Hyrum  Stratton  og  hans  kammerat 
var  ved  at  lægge  deres  tæpper  sam- 
men om  morgenen,  da  de  så,  at  der  lå 
to  prærieklapperslanger  og  sov  under 
dem.  De  bar  dem  forsigtigt  ud  af  lej- 
ren." 

Og  lidt  senere:  „Da  brødrene  var  ved 
at  rede  deres  senge  i  kaptajn  Brigham 
Youngs  telt,  opdagede  en  af  dem  en 
særlig  livlig  klapperslange,  som  de  så 
skulle  til  at  dræbe.  Kaptajn  Young  gav 
besked  om,  at  de  ikke  måtte  gøre  den 
fortræd,  men  at  de  skulle  bære  den  ud 
af  teltet,  hvorpå  bror  Carpenter  tog 
den  med  hænderne  og  bar  den  ud, 
hvor  der  ingen  fare  var  på  færde,  slap 
den  løs  og  sagde  til  den,  at  den  ikke 

skulle  komme  tilbage."  (DCH,  bind  2, 
siderne  101-102). 

Som  yderligere  forklaring  på  Johan- 
nes' syn  i  Johannes  Åbenbaringen  og 
om  dyrenes  stilling  i  livet  efter  dette, 
forklarede  Joseph  Smith,  at  Johannes 
så  tusinder  forskellige  slags  dyr,  som 
var  så  „mærkelige  for  os,  at  vi  ikke 
fatter  det",  og  at  „alle  dyr  forefindes  i 
Himlen."  Joseph  Smith  skriver  også: 
„Johannes  lærte,  at  Gud  lovpriser  sit 
værk  ved  at  frelse  alt,  hvad  hans  hæn- 
der har  gjort,  enten  det  er  dyr,  fugle, 
fisk  eller  mennesker. . ."  (DCH,  bind  5, 
side  343). 

Han  lærte  endvidere,  at  dyrene  genop- 
står: 

„En  siger:  Jeg  kan  ikke  tro  på  dyrenes 
frelse.  Enhver  der  siger  sådan  noget, 
siger  dermed,  at  Johannes  Åbenbarin- 
gen ikke  er  sand.  Johannes  hørte  dyre- 
ne ære  og  prise  Gud,  og  han  forstod, 
hvad  de  sagde.  Gud,  som  skabte 
dyrene,  forstår  alle  deres  sprog.  Det 
var  fire  af  de  ædleste  dyr,  der  var  ble- 
vet skabt  af  deres  art,  som  var  blevet 
frelst  fra  andre  verdener,  fordi  de  var 
perfekte.  De  var  som  engle  indenfor 
deres  område.  Vi  får  ikke  at  vide,  hvor 
de  kom  fra,  og  jeg  ved  det  ikke;  men 
Johannes  så  dem  og  hørte  dem  ære 
og  prise  Gud."  (DHC,  bind  5,  siderne 
343-44). 


Brigham  Young  tænkte  også  på  dyre- 
nes vel.  For  eksempel  sagde  han  i  en 
prædiken,  som  han  holdt  i  Salt  Lake 
City  gamle  tabernakel:  „Lad  folkene 
blive  hellige,  og  jorden  under  deres 
fødder  blive  hellig.  Lad  mennesket 
blive  helligt  og  fyldt  med  Guds  Ånd, 
og  ethvert  dyr  og  hvert  kryb  vil  blive 


fredeligt ...  jo  mere  renhed,  der  eksi- 
sterer, des  mindre  strid,  vil  der  fore- 
komme; jo  venligere  vi  er  overfor 
dyrene,  des  mere  vil  freden  brede  sig, 
og  dyrenes  vildhed  og  blodtørst  vil 
forsvinde."  (Journal  of  Discourses, 
bind  1,  side  203). 

Præsident  Young  advarede  os  også, 
at  ingen  hellig:  „ville  nogensinde  arve 
Det  celestiale  Rige,  før  de  lærte  at 
passe  ordentlig  på  de  ting  her  på  jor- 
den, som  Herren  har  givet  i  deres 
hånd.  Han  tænkte  især  på  kvægbru- 
gere, da  han  sagde:  „man  skulle  passe 
sit  kvæg  og  sine  heste  godt,"  den,  der 
ikke  gjorde  det:  „udsatte  sig  for  en 
hård  dom."  (DCH,  bind  11,  side  141). 
George  Q.  Cannon,  som  var  rådgiver 
i  Det  første  præsidentskab  under  Brig- 
ham Young,  har  formodentlig  skrevet 
mere  om  menneskenes  behandling  af 
dyrene  end  nogen  anden  sidste  dages 
hellig.  Som  redaktør  for  Juvenile  In- 
structor,  begyndte  han  i  1868  at  skrive 
ledere,  hvori  han  opfordrede  til  god- 
hed mod  dyr.  I  1897  indstiftede  han  en 
dag  i  februar  måned  til  at  være:  „Dy- 
renes Dag".  Dette  bibeholdt  man  i 
kirken  i  de  næste  tyve  år. 
Præsident  Lorenzo  Snow  fortæller  i 
sine  optegnelser,  hvordan  han  æn- 
drede mening  med  hensyn  til  at  gå  på 
jagt,  kort  efter  at  han  var  blevet  døbt: 
„Medens  jeg  således  bevægede  mig 
fremad  med  den  allerstørste  forsigtig- 
hed for  at  få  ram  på  mit  bytte,  kom  jeg 
til  at  tænke  nærmere  over  det,  jeg 
egentlig  foretog  mig  —  at  jeg  faktisk 
sårede  og  dræbte  uskyldige  dyr,  som 
ingenting  havde  gjort  mig  eller  nogen 
anden,  og  som  sikkert  havde  lige  så 
megen  ret  til  at  leve  og  til  at  nyde  til- 
værelsen, som  jeg  selv  havde  —  alt 
dette  blot  som  tidsfordriv  og  for  min 
egen  morskab.  Jeg  blev  klar  over,  at 
jeg  ingen  som  helst  ret  havde  til  dette; 
jeg  følte  mig  pludselig  fordømt,  lagde 
mit  gevær  over  skulderen  og  tog  hjem. 
Fra  den  dag  følte  jeg  ikke  længere 
trang  til  denne  blodige  beskæftigelse." 
Præsident  Joseph  F.  Smith  som  efter- 
fulgte George  Q.  Cannon  som  redak- 
tør for  Juvenile  Instructor,  understre- 
gede endnu  engang  „Dyrenes  Dag".  I 
februar  1912  skrev  han  en  to-siders 


leder  med  titlen:  „Godhed  mod  dyre- 
ne." Han  skrev: 

„Godhed  mod  alle  dyr,  der  er  skabt, 
og  særlig  mod  husdyrene,  er  ikke  bare 
en  dyd,  man  bør  udvikle,  men  det  er 
en  pligt,  man  ikke  på  nogen  måde  må 
krybe  uden  om  .  .  .  Det  er  en  stor  uret- 
færdighed at  behandle  noget  levende 
væsen  grusomt .  . .  Det  vil  være  en 
velsignet  dag,  når  mennesket  for  alvor 
accepterer  den  kristus-lignende  ind- 
stilling, som  en  digter  har  udtrykt  med 
følgende  ord:  .Fratag  ikke  noget  le- 
vende væsen,  det  du  ikke  selv  kan 
give  (nemlig  livet),  thi  hver  eneste 
levende  væsen  har  samme  ret  til  at 
være  i  live.'" 

En  leder,  der  stod  i  Juvenile  Instructor 
i  april  1918,  blev  anset  for  at  udtrykke 
noget  væsentligt,  idet  den  blev  genop- 
trykt i  april  1927.  Der  stod  blandt  an- 
det: 

„Hvad  vil  det  sige  at  være  god  mod 
markens  dyr  og  fuglene  i  luften?  Det 
er  mere  end  blot  at  være  hensynsfuld 
overfor  et  dyr,  som  man  har  fået  an- 
svaret for.  Det  er  at  værdsætte  det, 
som  Gud  har  skabt.  Det  er  en  lektie  i 
guddommelig  kærlighed.  For  Gud  er 
alt  liv  hellige  skabninger  til  hans  børns 
brug.  Står  vi  på  hans  side,  hvad  angår 
en  dybtgående  respekt  for  det  leven- 
de? 

Vor  værdsættelse  bør  styrkes  af  et 
ønske  om  at  forstå  tingenes  guddom- 
melige formål,  og  af  ønsket  om  at  op- 
retholde harmonien  og  balancen  i  dy- 
reverdenen. Mennesket  har  i  sin  tan- 
keløse ligegyldighed  overforsin  hellige 
pligt  ikke  taget  hensyn  til  det  levende. 
Det  har  udslettet  liv  uden  tanke  for  de 
konsekvenser  det  ville  få  her  på  jor- 
den. Fugle  er  ganske  uhensigtsmæs- 
sigt blevet  slået  ihjel,  og  der  er  op- 
stået pest,  som  har  været  en  svøbe  på 
jorden.  Dyrene  er  af  forsynet  skabt 
sådan,  at  de  jager  hinanden,  således 
at  der  automatisk  opretholdes  en  ba- 
lance, som  er  mennesket  til  gode. 
„.  .  .  Den  unødvendige  udslettelse  af 
liv  er  i  virkeligheden  et  betydeligt  tab 
for  den  menneskelige  familie.  Menne- 
sket kan  ikke  tilbede  skaberen,  og  kun 
have  ligegyldighed  tilovers  for  hans 
skabninger.    Kærligheden    til    alt    le- 

vende  hjælper  mennesket  til  at  leve  et 
bedre  liv.  Mennesket  opløftes  herved 
åndeligt  i  dets  søgen  efter  guddom- 
melig gunstbevisning. 
„Den  formålsløse  ødelæggelse  af  liv 
sætter  sit  præg  på  den  menneskelige 
familie.  Der  er  et  eller  andet  i  .kom- 
pensationens lov',  der  får  kriminelle  til 


at  udslette  liv  og  skade  andre.  Men- 
nesker, som  ikke  sætter  pris  på  de 
husdyr,  der  er  blevet  dem  betroet,  hø- 
ster normalt  også  belønningen  for  de- 
res grusomhed.  Kærlighed  avler  kær- 
lighed, og  naturen  gengælder  i  rigt 
mål  mennesket  det,  som  det  gør  godt 
mod  alt  levende. 

Naturen  hjælper  os  til  at  se  og 

forstå  Gud.  Vi  skylder  alle  hans  skab- 
ninger en  dyb  beundring.  Mennesket 
bør  være  god  mod  dyr,  både  dem,  der 
tjener  det  direkte  og  dem,  der  tjener 
indirekte.  Vrede  ord  eller  et  hårdt  slag 
kan  såre  det  hjerte,  hvori  de  opstår. 
Kærlighed  til  naturen  er  nært  forbun- 
det med  kærlighed  til  Gud;  de  to  slags 
kærlighed  kan  ikke  adskilles." 
Kirkens  præsident,  David  O.  McKay 
talte  adskillige  gange  til  generalkon- 
ferenserne om  at  være  god  mod  dyr. 
I  oktober  1951  udtalte  han:  „En  virkelig 
sidste  dages  hellig  er  god  mod  dyrene, 
ja,  god  mod  hver  eneste  ting,  der  er 
skabt,  for  Gud  har  skabt  alle  ting." 
Kirkens  10.  præsident,  Joseph  Fielding 
Smith,  har  også  udtrykt  bekymring  for, 
hvordan  dyrene  blev  behandlet.  I  1928, 
da  han  var  apostel,  sagde  han  til  en  af 
kirkens  generalkonferenser:  „Altså  ser 
vi,  at  det  er  Herrens  mening,  at  ikke 
alene  jorden  og  Himmelen  skal  frelses, 
ikke  blot  mennesket,  som  bor  på  jor- 


den, skal  frelses,  men  alle  ting,  som 
Gud  har  skabt,  skal  frelses.  Dyrene, 
fiskene  i  havet,  luftens  fugle,  skal  lige 
som  mennesket  genskabes,  eller  for- 
nyes ved  opstandelsen,  for  også  at 
have  levende  sjæle."  (Conference  Re- 
port, oktober  1928,  side  100). 
Profeterne  har  til  stadighed  mindet 
menneskene  om  deres  forpligtelser 
overfor    dyreverdenen.    Som    Herren 

sagde  til   Noah:    jeg  skal   kræve 

hvert  dyrs  blod  af  jeres  hænder."  (1. 
Mos.  9:11,  den  inspirerede  version). 
Det  er  vor  hellige  pligt  at  tage  os  af 
jorden  og  alle  de  skabninger,  som  fin- 
des derpå. 


Dr.  Jones  er  leder  for  det  religiøse  institut  ved 
Berkeley  i  Californien,  og  har  været  seminarlærer 
i  15  år.  Han  underviser  i  søndagsskolen  i  Plasant 
Hill  Ward,  Walnut  Creek  Stake.  (Californien) 


LÆSNING  -  TÆNKNING  - 
FORSKNING 

På  det  tidspunkt  var  jeg  inde  i  en 
religiøs  krise.  Var  mormonismen 
det,  den  gav  sig  ud  for  at  være? 
Var  det  virkelig  sandheden, 
Joseph  Smith  fortalte?  Jeg 
læste,  jeg  lyttede,  sammenligne- 
de, tænkte  og  bad.  Det  var 
virkelig  en  forskning  efter  sand- 
heden. Resultatet  af  dette  var 
den  sikre  kundskab,  at  det  gen- 
givne evangelium  er  sandt,  og  at 
Joseph  Smith  virkelig  var  en 
profet  og  gengiver  af  det  enkle, 
sande  Jesu  Kristi  evangelium. 
Der  har  aldrig  hersket  nogen 
tvivl  om  det  hos  mig  siden  den 
tid,  jeg  tilbragte  med  dybtgående 
studium  og  bøn. 

Hvilket  arbejde  skæbnen  end  har 
påtvunget  mig,  har  jeg  sørget  for 
at  udvikle  det  åndelige  liv.  Læs- 
ning, tænkning,  higen  efter  for- 
bindelse med  den  usynlige  ver- 
den, både  i  fantasien  og  gennem 
åbenbaring,  har  givet  mig  for- 
andring fra  det  daglige  livs  rutine 
og  har  hver  dag  givet  mig  fred. 
Jeg  takker  Gud  for,  at  der  er 
mænd,  som  har  skrevet  bøger. 
Man  kan  leve  sammen  med  de 
store  gennem  deres  skrifter. 

—  John  A.  Widtsoe 

Hvor  er  livets  formål  dejligt 


Studér 
skrifterne 


AF  CECILY  SIM  ,  Singapore 

Jeg  er  opdraget  på  en  katolsk  skole 
og  blev  omvendt  til  katolisismen. 
Derfor  begyndte  jeg  at  læse  Bibelen. 
Et  af  mine  yndlingsskriftsteder  var: 

søg  først  Guds  rige  og  hans 

retfærdighed,  så  skal  alt  det  andet 
gives  jer  i  tilgift."  (Matt.  6:33). 
Efter  at  jeg  lærte  Jesu  Kristi  Kirke  af 
Sidste  Dages  Hellige  at  kende,  be- 
gyndte jeg  at  læse  i  Mormons  Bog 
og  faldt  over  et  skriftsted,  som  er 
mig  uendelig  dyrebart.  Min  katolske 
opdragelse  havde  gjort,  at  jeg  be- 
tragtede livet  som  noget  meget 
alvorligt,  og  livet  var  for  mig  tynget 
af  al  denne  alvor.  Men  så  læste  jeg: 
„  mennesket  er  til  for  at  kunne  nyde 


glæde."  (2.  Neph.  2:25). 
Disse  enkle  ord  føltes  som  en  lys- 
stråle, der  pludselig  oplyste  min 
sjæl!  Hvor  er  det  dog  et  vidunderligt 
formål  med  livet! 
Siden  den  dag  er  dette  skriftsted 
blevet  noget  centralt  i  mit  liv.  Nu 
prøver  jeg  at  gennemleve  hver  dag, 
som  den  kommer,  idet  jeg  sætter  min 
lid  til  vor  himmelske  Fader,  for  jeg 
ved,  at  livet  er  dejligt,  og  når  der 
kommer  sorger  på  min  vej,  så  vil  de 
ikke  være  større,  end  jeg  kan  tåle. 
Og  jeg  ved,  at  min  himmelske  Fader 
vil  hjælpe  mig  til  igen  at  finde  glæde 
her  i  livet. 


Hvad  daglig  læsning  i   skrifterne  har  betydet   for  mig 
AF  RAFAEL  ALBERTO  GALINDEZ,  Buenos  Aires  Stake 


Jeg  tænker  ofte  på  det,  som  jeg 
læste  for  nogen  tid  siden,  at  vor 
Frelser  har  sagt: 

„  Mennesket  skal  ikke  leve  af  brød 
alene,  men  af  hvert  ord, .som  udgår 
af  Guds  mund."  (Matt.  4:4).  Disse  ord 
trængte  dybt  ind  i  mit  hjerte  og  min 
sjæl,  da  jeg  læste  dem.  Min  hungrige 
sjæl  syntes  begærligt  at  tage  ordene 
til  sig,  og  jeg  ønskede  af  hele  min 
styrke,  af  hele  mit  hjerte  og  hele 
min  sjæl  at  få  næring  af  Guds  ord. 
Jeg  bestemte  mig  til  at  læse  lidt  i 
kirkens  standardværker  hver  aften. 
Jeg  glædede  mig  over  skrifternes 
indhold;  snart  blev  denne  glæde  til 
en  glødende  længsel  efter  mere  vi- 
den og  eftervisdom,  og  dette  gjorde 
igen,  at  jeg  brændende  ønskede  at 
forbedre  mig  åndeligt.  Budskaberne 
i  skriften  begyndte  snart  at  falde  på 
mig  som  himmelens  dug.  Jeg  be- 
gyndte at  forstå  skønheden  i  evan- 
geliets sandheder. 


Jeg  kan  ikke  tale  på  andres  vegne, 
men  jeg  kan  virkelig  sige,  at  jeg  blev 
forvandlet.  Jeg  fandt  uendelig  glæde 
i  at  lære  mere  om  Gud,  i  at  modtage 
den  dejlige  fred,  der  kommer  fra 
ham,  i  at  høre  den  Helligånds  hvis- 
ken. Jo  mere  jeg  læste,  des  mere  bad 
jeg.  Snart  begyndte  jeg  at  føle  mig 
virkelig  nær  Gud.  Jeg  følte,  at  han 
støttede  mig,  at  han  beskyttede  mig, 
jeg  følte,  at  han  er  barmhjertig  og 
tålmodig.  Jeg  tilstår,  at  jeg  ikke  følte 
mig  værdig  til  disse  vidunderlige 
velsignelser,  men  min  sjæl  var  dybt 
bevæget;  jeg  følte  det,  som  om  Her- 
ren tillod  mig  på  forhånd  at  smage 
frugten  af  livets  træ. 
Der  er  ingen  tvivl  om,  at  det  har 
ændret  mit  liv,  at  jeg  er  begyndt  at 
studere  skrifterne  regelmæssigt. 
Bortset  fra  bønnen  er  det  den  bedste 
daglige  vane,  jeg  nogensinde  har 
tillagt  mig  i  mit  liv. 


256 


En  jødisk  sagfører 
finder  Messias 

AF  ISAAC  SWARTSBERG, 
Pretoria,  Sydafrika 

Jeg  lever  af  at  være  sagfører.  Jeg 
voksede  op  på  en  gård  i  Transvaal  i 
Sydafrika,  i  et  meget  jødisk  ortodoks 
miljø.  I  1950  giftede  jeg  mig  med  en 
jødisk  pige,  men  der  manglede 
noget  i  mit  liv.  Skønt  jeg  vidste,  at 
Gud  eksisterer,  så  kendte  jeg  ham 
ikke  rigtigt.  Jeg  gik  i  synagogen 
regelmæssigt  og  prøvede  at  efter- 
leve alle  de  jødiske  traditioner  i  mit 
hjem  (bl.  a.  kosher  køkkenet),  men 
til  sidst  opgav  jeg  det.  Desværre 
endte  mit  ægteskab  med  skilsmisse. 
Så  skete  det  mirakel,  at  jeg  mødte 
min  nuværende  hustru,  Edwina.  Jeg 
fandt  hurtigt  ud  af,  at  hun  var  mor- 
mon, men  det  tog  jeg  nu  ingen  notits 
af.  Som  tiden  gik,  blev  jeg  klar 
over,  at  jeg  elskede  hende  mere  end 
livet. 

Men  hvad  skulle  jeg  gøre?  I  kan  vel 
forestille  jer  de  problemer,  der  viste 
sig  i  min  familie,  da  de  opdagede,  at 
jeg  gik  ud  med  en  ikke-jødisk  pige. 
Så  bestemte  jeg  mig  til,  at  jeg  ville 
undersøge  mormonkirken  i  V2  år, 
ogderefter  kunne  Edwina  jo  under- 
søge jødedommen  i  V2  år,  og  så  ville 
alting  være  i  orden.  Vi  ville  begge 
være  jøder.  Jeg  skal  aldrig  glemme 
Edwinas  ansigt,  da  hun  sagde:  „Ja, 
undersøg  du  kirken,  så  får  vi  se." 
I  løbet  af  de  næste  par  måneder 
tilbragte  jeg  mange  timer  med  at 
læse  og  spekulere. 
Til  sidst,  da  jeg  en  nat  ved  2-tiden 
gav  mig  til  at  læse  i  Bibelen,  så  gik 
det  pludselig  op  for  mig,  at  jeg 
kendte  den  23.  salme  vældig  godt, 
men  at  jeg  egentlig  aldrig  havde  læst 
den  22.  Da  jeg  begyndte  at  læse,  var 
der  ligesom  noget,  der  dæmrede  for 
mig.  Her  beskrev  David  jo  kors- 
fæstelsen i  al  sin  gru,  år  før  begiven- 
heden indtraf: 


„Stærke  tyre  står  omkring  mig. 
Basans  vældige  omringer  mig. 
„spiler  gabet  op  imod  mig  som  rov- 
griske, brølende  løver. 
„Jeg  er  som  vand,  der  er  udgydt, 
alle  mine  knogler  skilles,  mit  hjerte 
er  blevet  som  voks,  der  smelter  i 
livet  på  mig; 

„min  gane  er  tør  som  et  potteskår, 
til  gummerne  klæber  min  tunge,  du 
lægger  mig  ned  i  dødens  støv. 
„Thi  hunde  står  omkring  mig,  onde 
i  flok  omringer  mig,  de  har  gennem- 
boret mine  hænder  og  fødder, 
„jeg  kan  tælle  alle  mine  ben;  med 
skadefryd  ser  de  på  mig. 
„Mine  klæder  deler  de  mellem  sig, 
om  kjortelen  kaster  de  lod. 
„Men  du  o  Herre,  vær  ikke  fjern,  min 
redning,  il  mig  til  hjælp." 
(Salme  22:13-19). 
Da  jeg  læste  dette,  vidste  jeg  lige 
så  sikkert,  som  jeg  lever,  at  Jesus 
er  Messias!  Tænk  jer,  hvilken  om- 
væltning, det  var  for  mig.  I  løbet  af 
de  næste  tre  måneder  blev  jeg  klar 
over,  at  næsten  alle  mine  opfattelser 
var  forkerte. 

Hele  mit  liv  blev  forandret,  og  jeg 
kom  til  denne  slutning: 
„Jeg  havde  simpelthen  været  forkert 
på  den.  I  visheden  om,  at  Messias 
var  kommet,  begyndte  jeg  at  lede 


efter  hans  kirke.  Jeg  læste  Mormons 
Bog  for  alvor.  Ja,  den  er  virkelig 
skrevet  for  at  overbevise  jøde  og 
ikke-jøde  om,  at  Jesus  er  Kristus. 
(Titelbladet  i  Mormons  Bog). 
Og  under  mine  studier  bad  jeg 
meget.  Den  Helligånd  vidnede  evan- 
geliets sandhed  for  mig.  Jeg  fortalte 
Edwina,  at  jeg  gerne  ville  døbes. 
Senere  blev  vi  gift.  Nu,  som  41-årig 
arbejder  jeg  i  Transvaal  stavens 
højråd.  I  hele  mit  liv  har  jeg  aldrig 
fundet  så  megen  tilfredsstillelse  og 
formål  med  livet,  som  den  jeg  føler 
nu. 

Hvornår  bør  vi  faste? 


Hvad  står  der  i  skrifterne  om 


faste? 


AF  ROBERT  J.  MATTHEWS 

Når  din  mave  begynder  at  rumle  midt 
i  faste-  og  vidnesbyrdmødet,  så  synes 
du  sikkert  ikke,  det  er  en  glæde  at  fa- 
ste, selv  om  det  ganske  klart  står  i 
skrifterne: 

„Sandelig,  dette  er  faste  og  bøn,  eller 
med  andre  ord  glæde  og  bøn."  (L.  &  P. 
59:14).  At  glæde  sig  betyder  at  udtryk- 
ke glæde,  og  det  er  meningen  med 
menneskets  eksistens.  (2.  Neph.  2:25). 
Faste  er  altså  noget,  vi  gør  for  at  kom- 
me i  samme  tilstand,  som  vi  var,  før  vi 
blev  skabt. 

Vor  evne  til  at  glæde  os  fastesøndag, 
eller  når  som  helst  vi  faster,  afhænger 
af  en  hel  del  ting.  En  af  disse  er  vort 
formål  med  at  faste. 

Hvorfor  faster  vi? 

Skrifterne  giver  os  mange  grunde  til  at 
faste.  Da  det  ikke  lykkedes  for  discip- 
lene at  uddrive  en  ond  ånd  fra  et 
menneske,  forklarede  Jesus  dem,  at 
der  findes  åndelig  styrke,  der  kun  kan 
opnås  ved  „bøn  og  faste".  (Matt.  17: 
14-21). 

Mosiahs  sønner  fortalte,  hvordan  de 
under  deres  mission  blandt  lamanitter- 
ne: „havde  hengivet  sig  til  megen  bøn 
og  faste,  og  derfor  havde  profetiens 


og  åbenbaringens  ånd,  og  nårde lærte 
fra  sig,  lærte  de  med  magt  og  myndig- 
hed fra  Gud."  (Alma  17:3).  Alma,  som 
oprindelig  havde  fået  sit  vidnesbyrd 
om  evangeliets  sandhed,  da  han  blev 
omvendt,  fortalte,  at  han  senere  havde: 
„fastet  og  bedt  i  mange  dage,  så  jeg 
selv  kunne  vide"  forskellige  ting  med 
hensyn  til  evangeliet.  Hanfiketvidnes- 
byrd  ved  den  Helligånd,  og  Gud  gav 
ham  også  „åbenbaringens  ånd".  (Alma 
5:44-47). 

Faste  hjælper  én  til  at  udvikle  selv- 
disciplin, hvad  vi  kan  se  af  følgende: 
„med  faste  spæged  jeg  mig"  (Salme 
35:13).  (Oversat  direkte  fra  engelsk 
lyder  skriftstedet:  „Jeg  ydmygede  min 
sjæl  ved  at  faste.")  Det  samme  kan  vi 
læse  i  Salme  69:11. 
Profeten  Amaleki  forbandt  faste  med 
frelse,  da  han  kraftigt  opfordrede  sine 
efterfølgere  til  at:  „vedblive  i  faste  og 
bøn  og  holde  ud  indtil  enden;  og  så 
sandt  som  Herren  lever,  skal  I  blive 
frelst."  (Omni  vers  26). 
Men  langt  den  vigtigste  grund  til  at 
faste  er,  at  Herren  befalede  os  det  i  en 
moderne  åbenbaring:  „Og  jeg  giver 
jer  den  befaling,  at  I  skal  vedblive  i 
bøn  og  faste  fra  denne  stund  af." 
(L.  &  P.  88:76). 


Faste  omtales  ofte  i  forbindelse  med 
kirkemøder  (Moroni  6:5,  3.  Neph.  27:1 ; 
4.  Neph.  12),  og  det  er  også  således, 
de  fleste  faster  i  dag.  De  faster  på  den 
fastsatte  dag,  hvor  alle  medlemmerne 
i  wardet  eller  staven  faster,  og  giver 
pengene,  som  de  skulle  have  anvendt 
til  måltiderne,  til  de  fattige.  Hver  ene- 
ste sabbatsdag  bør  vi  spise  mad,  der 
let  kan  tilberedes,  og  på  en  måde,  der 
ikke  bortleder  opmærksomheden  fra 
sabbatsdagens  ånd.  Fysisk  arbejde  og 
hverdags-gøremål  bør  undgås.  (L.  &  P. 
59:13). 

Når  kirkens  medlemmer  bliver  under- 
trykt af  de  gudløse,  så  kan  de  faste  og 
bede  om,  at  deres  undertrykkeres 
hjerte  vil  gennemgå  en  forandring.  Et 
af  de  mest  lysende  eksempler  på  dette 
findes  i  Mosiah,  hvor  den  ældre  Alma 
og  præsterne:  „havde  fastet  og  bedt  i 
to  dage  og  to  nætter,"  for  at  Herren 
skulle  helbrede  Alma  fysiskog  psykisk. 
(Mosiah  27:22-23). 

Senere  da  Alma  var  højpræst  for  kir- 
ken, bød  Herren  medlemmerne:  „atde 
ofte  skulle  komme  sammen  og  forene 
sig  i  faste  og  alvorlig  bøn  for  deres 
vel,  der  ikke  kendte  Gud."  (Alma  6:6). 
Den  smukke  dronning  Ester  og  hendes 
folk  fastede  i  tre  dage  og  nætter  for 
at  blive  frelst  fra  den  persiske  konges 
forordninger,  og  de  blev  frelst.  (Ester 
4:16). 

Kornelius  fastede,  da  han  ønskede  at 
komme  til  at  kende  sandheden,  og  Pe- 
ter blev  sendt  afsted  for  at  lære  ham 
om  evangeliet.   (Ap.   Gern.   10:30-33). 
Visse  ledere  i  Antiokia  fastede  for  at 
afgøre,  hvem  der  skulle  sendes  ud  som 
missionærer.  (Ap. Gern. 13:1-3). 
Faste  nævnes  både  i  forbindelse  med 
krig  og  død.  Når  de  trofaste  nephitter 
havde  sejret  over  deres  fjender:  „fa- 
stede og  bad  de  meget  og  dyrkede 
Gud   med   stor  glæde."    (Alma  45:1). 
Men   sejrene   kostede  mange   liv,   og 
fasten  syntes  at  salve  de  sørgendes 
sår  og  tilvejebringe  fred  påny:    „.  . . 
men  det  skete,  efter  at  de  havde  be- 
gravet deres  døde  og  ligeledes  efter 
faste,  sørge-  og  bededagene  at  der  .  . . 
begyndte  at  blive  varig  fred  overalt  i 

landet.  (Alma  30:2).  Ved  en  anden  lej- 
lighed: „Samlede  (nephitterne)  sig  om 
morgenen  for  at  sørge  og  faste  ved 
begravelsen  af  den  store  overdommer, 
som  var  blevet  dræbt."  (Hel.  9:10). 
Ligesom  faste  er  af  grundlæggende 
betydning  for  åndelig  kraft,  et  vidnes- 
byrd, selvdisciplin  og  ens  almindelige 
åndelige  velbefindende,  er  det  også 
nødvendigt  for  at  opnå  tilgivelse,  når 
man  har  syndet.  Da  engelen  havde 
vist  sig  for  Alma  den  yngre,  blev  Alma 
tvunget  til  at  faste  i  tre  dage,  han  kun- 
ne end  ikke  åbne  munden.  Det  var  på 
dette  tidspunkt,  at  han:  „blev  plaget  af 
evig  kval,  thi  (hans)  sjæl  var  i  højeste 
grad  i  oprør  og  plaget  af  alle  (hans) 
synder."  Midt  i  sin  pine  huskede  han 
sin  fars  ord  om  Jesus  Kristus  og  hans 
forsoning,  og  dette  voksede  i  ham,  til 
det  overskyggede  mindet  om  hans 
synder.  „Og  hvilken  glæde  og  hvilke 
forunderlige  lys  så  (han)  ikke;  ja, 
(hans)  sjæl  blev  fyldt  med  glæde,  lige 
så  stor  som  (hans)  kval  havde  været." 
(Alma  36:10-20).  Da  Paulus  på  miraku- 
løs måde  blev  omvendt,  havde  heller 
ikke  han  fået  mad  i  tre  dage.  (Ap.Gern. 
9:9). 

Men  man  kan  ikke  forvente  at  opnå 
resultater  for  sin  faste,  hvis  det,  man 
ønsker,  er  imod  Herrens  vilje.  David 
bad  og  fastede  for  sin  syge  søns  liv, 
men  barnet  døde,  da  det  havde  været 
sygt  i  syv  dage.  (2.  Sam.  12:15-23). 

Hvordan  bør  man  faste? 

Jesus  forklarede,  at  man  skulle  faste 
uden  at  søge  at  vække  opmærksom- 
hed; at  man  ikke  må  gå:  „med  sørg- 
modig mine,  ...  for  at  andre  menne- 
sker kan  se  .  .  .  at  (man)  faster  .  .  . 
,Men  når  du  faster,  så  salv  dit  hoved 
og  vask  dit  ansigt,  for  at  ikke  andre 
mennesker  skal  se  på  dig,  at  du  faster 
...'"  (Matt.  6: 16-1 8;  og  Neph.  13:16-18). 
Paulus  foreslog  at  faste  også  skulle 
betyde  afholdelse  fra  andre  fysiske 
behageligheder  udover  mad  og  drikke. 
(1.  Kor.  7:5). 

Det  er  ikke  fastslået  i  skrifterne,  hvor 
længe  man  bør  faste.  Om  Moses  for- 
tælles det,  at  han  fastede:  „fyrretyve 
dage  og  fyrretyve  nætter  uden  at  spise 


eller  drikke."  (2.  Mos.  34:28).  Også 
Jesus  fastede:  „fyrretyve  dage  og 
fyrretyve  nætter,"  og  „led  til  sidst 
sult."  (Matt.  4:2).  I  de  fleste  tilfælde, 
hvor  der  opgives  et  bestemt  tidsrum, 
er  det  normalt  to  eller  tre  dage.  Skrif- 
terne fastslår,  at  man  bør  faste  ofte.  I 
al  almindelighed  er  det  bedre  at  faste 
ofte  og  kun  undvære  nogle  få  måltider, 
end  at  prøve  at  faste  i  lange  perioder. 


Opsummering 

Profeten  Esajas  beskriver  faste  meget 
tydeligt. 

Han  begyndte  med  at  fortælle  folket, 
at  nogle  af  deres  faster  ikke  kunne 
accepteres,  fordi  de  fastede  af  selviske 
grunde  eller  selvretfærdige  grunde. 
De  selv  samme  mennesker  plejede  at 
klage  over,  at  Herren  ignorerede  dem 
og  ikke  besvarede  deres  faste,  Profe- 
ten, der  her  taler  for  Herren,  forkla- 
rede hvorfor: 

„Se,  I  faster  til  strid  og  kiv,  til  hug  med 
gudløse  næver;  som  I  faster  i  dag,  er 
det  ikke,  for  at  eders  røst  skal  høres  i 
det  høje. 

„Er  det  faste  efter  mit  sind,  en  dag,  da 
et  menneske  spæger  sig?  At  hænge 
med  sit  hoved  som  siv,  at  ligge  i  sæk 
og  aske,  kalder  du  det  for  faste,  en 
dag,  der  behager?"  (Esajas  58:4-5). 
Esajas  forklarede  derefter  om  de  rig- 
tige grunde  til  at  faste,  sådan  at  man 
får  gode  resultater  deraf: 
„Nej,  faste  efter  mit  sind  er  at  løse 
gudløsheds  lænker,  at  løsne  ågets 
bånd,  at  slippe  de  kuede  fri  og  sønder- 
bryde hvert  åg, 

„at  bryde  dit  brød  til  de  sultne,  bringe 
hjemløse  stakler  i  hus,  at  du  klæder 
den  nøgne,  du  ser,  ej  nægter  at  hjælpe 
dine  landsmænd. 

„Som  morgenrøden  bryder  dit  lys  da 
frem,  da  læges  hastigt  dit  sår,  foran 
dig  vandrer  din  retfærd,  Herrens  her- 
lighed slutter  toget. 
„Da  svarer  Herren,  når  du  kalder;  på 
dit  råb  er  hans  svar:  ,Her  er  jeg!'  Fjer- 
ner du  åget  fra  din  midte,  holder  op  at 
tale  ondt  og  pege  fingre, 
„rækker  du  den  sultne  dit  brød  og 
mætter  en  vansmægtende  sjæl,  skal 


dit  lys  stråle  frem  i  mørke,  dit  mulm 
skal  blive  som  middag; 
„Herren  skal  altid  lede  dig,  mætte  din 
sjæl,  hvor  der  er  goldt,  og  give  dig  nye 
kræfter;  du  bliver  som  en  vandrig  have, 
som  rindende  væld,  hvor  vandet  aldrig 
svigter."  (Esajas  58:6-11). 
Disse  velsignelser  loves  dem,  der  fa- 
ster af  den  rigtige  grund,  på  det  rigtige 
tidspunkt,  og  når  man  faster  af  den 
rigtige  grund,  da  kommer  glæden  ved 
fasten.  O 


„FORSTANDSMENNESKER"  - 
„NUTIDSMENNESKER" 

Det  er  en  paradoks,  at  menne- 
sker med  glæde  vil  hellige  hver 
dag  i  mange  år  til  studium  af  en 
videnskab  eller  kunst,  og  dog 
forventer,  at  de  kan  få  kundskab 
om  evangeliet,  som  omfatter  alle 
videnskaber  og  kunstarter,  ved 
overfladisk  „kiggen"  i  bøger 
eller  lejlighedsvis  lytten  til 
prædikener.  Evangeliet  bør 
studeres  mere  intenst  end  noget 
skolefag.  De,  som  udtaler  deres 
mening  om  evangeliet,  uden  at 
have  studeret  det  grundigt  og 
omhyggeligt,  elsker  ikke  sand- 
heden, og  deres  meninger  er 
uden  værdi.  —  John  A.  Widtsoe 

Mormon-Humør 


Vi  sidder  altid  sammen  under  nadver- 
møderne, men  nogen  gange  kan  det 
nu  godt  være  lidt  flovt,  for  vores  far  er 
tilbøjelig  til  at  falde  i  søvn.  Ved  dette 
specielle  møde  havde  han  længe  sid- 
det og  nikket  og  forsøgt  på  ikke  at 
falde  i  søvn,  men  der  var  ikke  noget 
at  gøre,  og  snart  sov  han  ind  med  ho- 
vedet bøjet  og  hagen  hvilende  på  bry- 
stet. Min  søster,  som  er  i  den  alder, 
hvor  hun  generer  sig  meget  for  andre 
mennesker,  skubbede  til  ham  og  sagde: 
„Jamen,  far,  vi  er  ikke  ved  at  bede." 
Ronnalea  Jones 


En  studerende,  der  var  ude  for  at  fore- 
tage en  statistisk  undersøgelse  for 
landbrugsministeriet,  så  kritisk  udover 
bondens  marker  og  så  sagde  han: 
„Det  ville  overraske  mig  meget,  hvis 
De  får  mere  end  fem  tons  kartofler  i 
udbytte."  „Det  vil  faktisk  også  over- 
raske mig,"  svarede  bonden.  „Det,  De 
ser  her,  er  nemlig  tomatplanter." 
Charles  E.  Wade 
Bloomfield,  New  Jersey 


„Sig  mig,  sagde  jeg  ikke  til  dig,  at  du 
skulle  anbringe  én  elefant  i  hver  en- 
de?" 


Tegning/Dale 
Kilbourn 
Ide/Stella 
Condit,   Baden, 
Pennsylvania 


Jeg  havde  lige  fuldført  en  lektie  i  min 
klasse  for  tre-årige  om  at  hjælpe  bed- 
steforældre. Børnene  trængtes  rundt 
om  bordet  og  begyndte  at  lave  gaver 
til  deres  bedsteforældre. 
Jeg  spurgte  en  af  drengene,  om  han 
snart  ville  give  sin  bedstefar  gaven. 
Han  svarede,  at  hans  bedstefar  var  i 
Himlen.  Så  spurgte  jeg:  „Er  din  bed- 
stemor her  på  jorden?"  „Nej,"  svarede 
barnet,  „Hun  er  i  Utah." 
Ann  Woodland 
Idaho  Falls,  Idaho 


En  stavspræsident  telefonerede  til  en 
af  stavens  medlemmer  for  at  få  nogle 
vigtige  oplysninger.  Det  var  en  meget 
lille  og  spæd  stemme,  der  svarede,  så 
stavspræsidenten  spurgte,  om  der  var 
nogen   andre   hjemme.    „Ja,"    svarede 
barnet,  „min  bror  er  her." 
„Nå,  må  jeg  så  tale  med  ham!" 
Da  der  var  gået  et  stykke  tid,  tog  bar- 
net røret  igen  og  sagde:  „Han  kan  ikke 
komme  til  telefonen." 
Stavspræsidenten  var  efterhånden  ved 
at  blive  noget  utålmodig  og  spurgte: 
„Hvorfor  ikke?" 

Den  spæde  stemme  i  den  anden  ende 
af  ledningen  svarede: 
„Jeg  ikke  kan  få  ham  op  af  vuggen." 
Douglas  C.  Bennion 
Salt  Lake  City,  Utah 


(Forts,  fra  sid  249) 

Hun  holdt  op  med  at  råbe  navne  op  og  så  ned  på  mig,  jeg  strakte  hals  og  nikkede.  Pigen  vendte 
sig  om  og  smilede.  Mine  venner  så  på  mig,  som  om  de  ville  sige:  „forræder!"  Så  sad  jeg  der  og 
ventede  på,  det  skulle  blive  min  tur  og  tænkte  ved  mig  selv:  „Hvad  har  jeg  dog  gjort?"  Jeg  var 
rystet.  Så  gjorde  jeg  pludselig  en  helt  ny  opdagelse  —  det  er  i  orden,  at  man  er  nervøs,  hvis  man 
bare  ikke  lader  nervøsiteten  hindre  én  i  at  gøre  det,  man  bør  gøre. 

Så  blev  det  min  tur;  jeg  gik  op  foran  og  begyndte  mit  foredrag.  Jeg  kunne  huske  hvert  et  ord,  og 
da  jeg  var  færdig,  stod  jeg  helt  stille  deroppe  et  øjeblik,  og  pludselig  sagde  jeg  noget  uendelig 
værdifuldt  til  mig  selv  i  mit  hjerte,  jeg  sagde:  „Det  kan  jeg  lide  dig  for!" 

Jeg  gik  ned  til  min  plads  og  satte  mig.  Jeg  hørte  ikke  nogen  af  de  andre  foredrag,  men  mit  hjerte 
hamrede  og  bankede  i  brystet  på  mig,  og  jeg  tænkte  atter  og  atter:  „Dette  er  jo  den  eneste  rigtige 
måde  at  leve  på!" 

Jeg  har  siden  gjort  mig  klart  at  ordet:  „uforberdt"  måske  nok  er  et  slags  pas  til  at  slippe  for  en 
vanskelig  situation.  Når  man  først  har  lært  at  sige  det,  behøver  man  ikke  at  foretage  sig  andet,  men 
så  lærer  man  heller  aldrig  den  glæde  at  kende,  der  følger  med  et  veludført  arbejde,  så  man  plud- 
selig kan  sige  til  sig  selv:  „Det  kan  jeg  lide  dig  for!" 

Ordinationer 
København: 

25.  februar  1973: 

Arnt  Kasper  Valgren  ordineret  til  ældste 
af  Missionspræsident  Grant  R.  Ipsen 
Lynge   Jensen   ordineret   til    ældste   af 
broder  Ken  Lynge  Jensen 
Carsten   Gram   ordineret  til   ældste   af 
broder  Bjarne  Gram 

Olafur  Olafsson  ordineret  til  ældste  af 
Missionspræsident  Grant  R.  Ipsen 
Knud  Larsen  ordineret  til  ældste  af  Mis- 
sionspræsident Grant  R.  Ipsen 

11.  marts  1973: 

Dan    Nedergård   ordineret   til    lærer  af 

broder  Johan  Benthin 

18.  marts  1973. 

Georg    Vilhelm    Jensen    ordineret    til 

præst  af  broder  Johan  Benthin 

Ole  Georg  Jensen  ordineret  til  præst  af 

broder  Johan  Benthin 

Poul  Gerner  Lynge  Engmann  ordineret 

til  præst  af  broder  Johan  Benthin 

Niels  Nordby  Larsen  ordineret  til  præst 

af  broder  Ejvin  Nordby  Larsen 

Slagelse: 

25.  februar  1973: 

Aksel  Hjalmar  Blum  ordineret  til  ældste 

af  Missionspræsident  Grant  R.  Ipsen 

Ålborg: 

4.  marts  1973: 

Sven  Erik  Thostrup  Østergård  ordineret 

til  ældste  af  Missionspræsident  Grant 

R.  Ipsen 

Leif   Pedersen   ordineret  til   ældste   af 

Missionspræsident  Grant  R.  Ipsen 

Århus: 

7.  januar  1973: 

Poul  Werner  Ørum  ordineret  til  præst 

af  ældste  Robert  Adams  Whitman 

Velsignelser 
Frederikshavn: 

11.  februar  1973: 

Kirsten    Elisabeth    Klausen    Kristensen 

og  Ejvin  John  Kristensens  datter 

Kay  Diana  Kristensen  velsignet  af  sin 

fader. 


Nordre  Gren: 

4.  marts  1973: 

Ethel  Lund  Kofod  og  Henry  Hansen 
Kofods  datter  Cecilia  Karina  Kofod  vel- 
signet af  sin  fader. 

Århus: 

7.  januar  1973: 

Bodil  Annette  Sandberg  Arndt  Jensen 
og  Villy  Kristian  Jensens  søn  Arndt 
Aslak  Martin  Kristian  Jensen  velsignet 
af  broder  Knud  P.  Pedersen. 

Dåb 
Odense: 

10.  februar  1973: 

Jens  Kristian  Wiese  døbt  af  ældste  Poul 
Durham,  håndspålæggelse  ved  ældste 
Larry  Gabriel 

23.  februar  1973: 

Kurt  Dybvang  Balazs  døbt  af  broder  Ist- 
van  Balazs,  håndspålæggelse  ved  sam- 
me 


Fredericia: 

17.  februar  1973: 

Mette  Dybvang  Rasmussen  døbt  af  bro- 
der Erik  Rasmussen,  håndspålæggelse 
ved  broder  Niels  Holger  Klausen 


Silkeborg: 

24.  februar  1973: 

Harriet   Friederikke   Katharine   Hansen 

døbt  af  ældste  Steven  Montgomery, 
håndspålæggelse  ved  ældste  Dieter 
Hansen 


Døde 
Amager: 

Den  28.  februar  1973  døde  søster  Anna 
Kristine  Hermann,  72  år  gammel 


Nordre  Gren: 

Den  11.  januar  1973  døde  søster  Kristi- 
ne Sofie  Sørensen,  72  år  gammel 
Den  27.  februar  1973  døde  broder  Ma- 
rius Thomas  Thomsen,  80  år  gammel 


Århus: 

Den  20.  januar  1973  døde  broder  Aage 
Karl  Wissing,  66  år  gammel 

København: 

Den  6.  januar  1973  døde  søster  Dagmar 
Elisabeth  Poulsen,  72  år  gammel 

Fødselsdage 

Stjernen  ønsker  hjertelig  tillykke  til: 
Vera  Nygård  Andersen,  Randers,  65  år 
den  3.  juli 

Anna  Johanne  Sofie  Nicolaisen,  Nord- 
sjælland, 70  år  den  5.  juli 
Else  Louise  Petersen,  København,  75  år 
den  6.  juli 

Nathalie  Jensen,  Vejle,  70  år  den  7.  juli 
Emmy  Edith  Jonsson,  København,  70  år 
den  9.  juli 

Olga  Dagny  Kristine  Thagård  Hansen, 
Svendborg,  75  år  den  12.  juli 
Andrea  Jørgine  Rasmine  Hansen,  Oden- 
se, 65  år  den  15.  juli 
Andrea  Nielsen,  Horsens,  60  år  den  27. 
juli 

Ane  Hansine  Andersen,  Odense,  80  år 
den  29.  juli 

Gerda  Marie  Valborg  Rosenhilde  Chris- 
tensen, Ålborg,  65  år  den  31.  juli 

Vielse 

Den  10.  marts  1973  viedes  søster  Susan- 
ne Solbjerg  Nielsen  og  broder  Jens 
Kristian  Wiese,  begge  fra  Odense  Gren, 
af  Missionspræsident  Grant  R.  Ipsen. 

Kære  søskende  i  Evangeliet! 
Der  findes  i  Bibelen  et  meget  interessant  skrift- 
sted, som  jeg  mener  holder  nøglen  til  åndelig 
fremgang.  I  tredie  kapitel  af  Johannes  Evange- 
liet finder  vi  nedskrevet  en  hændelse  af  stor 
betydning. 

En  av  jødernes  kendte  og  højt  respekterede 
herskere,  farisæer  og  medlem  af  den  jødiske 
Sanhedrin,  var  blevet  påvirket  af  Frelserens  ord. 
Så  meget,  at  han  satte  sin  politiske  fremtid  i  en 
farlig  position  ved  at  komme  til  Frelseren  for  at 
bære  vidnesbyrd  om  hans  guddommelige  mis- 
sion. (Ja,  i  virkeligheden  håbede  han  at  kunne 
beskytte  sin  karriere  ved  at  komme  til  Frelseren 
om  natten.)  Frelseren  svarede  ved  at  udtale: 
„Ingen  kan  se  Guds  rige,  hvis  han  ikke  bliver 
født  på  ny."  (Johs.  3:3). 

Nikodemus  var  nysgerrig  og  stillede  yderligere 
spørgsmål  om  Kristi  udtalelse  og  fik  i  hoved- 
sagen det  samme  at  vide  med  undtagelse  af,  at 
han  fik  forklaret  hvilken  slags  genfødsel  der 
ventedes  af  den,  der  skal  arve  Guds  rige.  (Johs. 
3:5). 


Kristus  fortsatte  med  at  forklare  om  genfødslen 
og  Åndens  gerninger.  Nikodemus  spurgte: 
„Hvordan  kan  dette  ske?"  (Johs.  3:9).  Frelseren 
antydede,  at  Nikodemus  burde  vide  disse  ting  — 
da  han  var  en  klog  mand  og  lærer  for  folket. 
(Johs.  3:10).  Han  bar  også  vidnesbyrd  om  de 
ting,  der  var  bevidnet  og  set.  (Johs.  3:11).  Det 
var  et  vidnesbyrd,  som  var  baseret  på  virkelige 
ting  -  de  hændelser  i  verden,  som  ikke  kunne 
benægtes,  fordi  der  var  mange  vidnesbyrd  om 
dem. 

I  Johannes  3:12  kommer  så  det  skriftsted  og  den 
udtalelse,  som  jeg  gerne  vil  fremhæve.  „Hvis  I 
ikke  tror,  når  jeg  taler  til  jer  om  de  jordiske 
ting,  hvordan  skulle  I  da  kunne  tro,  når  jeg  ta- 
ler til  jer  om  de  himmelske?" 
Vi  hører  fra  tid  til  anden,  at  vi,  som  en  kirke,  er 
mere  interesseret  i  organisationen  end  i  det 
enkelte  medlem.  Mange  betragter  alle  aktiviteter 
i  Kirken  som  blot  endnu  et  møde,  som  vi  har 
pligt  til  at  overvære,  men  ikke  til  at  glæde  os 
over. 
For  eksempel  familiehjemmeaftenen.  Vi  har  fået 

det  råd  at  afholde  denne  aktivitet  hver  uge,  og 
det  har  vi  fået  i  mere  end  50  år.  Så  vidt  jeg  ved 
er  det  ikke  blevet  en  befaling.  Men  når  vi  læser 
i  Lære  og  Pagter  58:26,  ser  vi  at  en  befaling  er 
ikke  nødvendig  eller  passende  i  alle  ting. 
Vi  kan  gå  ind  til  familiehjemmeaftenen  med  den 
indstilling:  „Gudskelov,  at  den  er  overstået",  el- 
ler vi  kan  sige:  „Vi  har  prøvet  det  en  gang,  og 
det  hjalp  os  ikke." 

Hvis  vi  ikke  kan  forstå  de  jordiske  ting,  hvordan 
kan  vi  så  håbe  at  få  himmelske  ting  at  vide? 
Den  jordiske  del  af  familiehjemmeaftenen  er  det, 
som  vi  bliver  opfordret  til  at  gøre: 

1)  Have  mindst  én  aften  hver  uge  beregnet  til 
at  være  sammen  og  belære  og  give  råd  som 
en  familie. 

2)  Give  alle  familiens  medlemmer  mulighed  for 
at  yde  deres  del. 

3)  Bruge  fastesøndagaften  som  en  særlig  fa- 
miliehjemmeaften  hver  måned. 

4)  Holde  familiehjemmeaftenen  regelmæssigt, 
uge  efter  uge,  og  år  efter  år. 

Hvis  vi  kan  vise,  at  vi  forstår  og  tror  på  de  jor- 
diske ting,  vil  vi  blive  belært  om  de  himmelske 
ting. 

Vi  ledes  af  en  Guds  profet,  og  Hans  vilje  får  vi 
ved  beskikkede  tjenere  -  fra  generalautoriteter- 
ne så  vel  som  fra  vore  grenspræsidenter.  Grens- 
præsidenter,  hjemmelærere  —  det  er  mennesker, 


som  kan  hjælpe  os  til  at  forstå  jordiske  ting,  så 
vi  kan  modtage,  tro  og  forstå  himmelske  resul- 
tater. 

Hvis  vi  ikke  kan  tro  vor  profet  og  vore  valgte 
ledere,  hvorledes  kan  vi  så  tro  vore  vidnesbyrd? 
Hvis  vi  ikke  kan  tro  og  forstå  behovet  for  nad- 
vermøde,  præstedømmemøde,  ledermøder, 
hjemmelærerarbejdet,  familiehjemmeaftenen  og 
andre  jordiske  metoder  til  at  hjælpe  os  til  at 
forstå  evangeliet,  hvorledes  kan  vi  så  forvente  at 
tro  på  de  „himmelske  ting"  og  de  resultater, 
som  kommer  deraf? 

De  jordiske  ting,  som  vi  har  fået  direkte  vejled- 
ning om,  skulle  være  lette  at  forstå  og  tro  på, 
hvis  vi  prøver  dem.  Et  reklameslogan,  som  er 
meget  brugt,  er:  „Prøv  det  —  du  vil  holde  af 
det."  Vi  burde  anvende  dette  i  vort  liv. 
Jeg  føler,  at  Herren  har  givet  os  Kirkens  organi- 
sation for  at  fuldkommengøre  de  hellige.  Hvis 
vi  ønsker  at  blive  holdt  tilbage  i  vor  fuldkom- 
mengørelse, skal  vi  blot  ignorere  den  organisa- 
tion i  verden,  som  er  så  vigtig. 
Læs  det  sidste  vers  i  Johannes-Evangeliets  tre- 
die  kapitel.  Dette  fortæller  os  prisen  for  ulydig- 
hed. 

Lad  os  søge  at  forstå  de  jordiske  ting,  så  vil  Her- 
ren belære  os  om  de  åndelige  ting. 

Grant  R.  Ipsen, 
missionspræsident 


